Tindakan Dua Penunggang Motosikal Tolong ‘Kutip’ Paku Raih Pujian Netizen

Kadang-kadang ada segelintir pihak tidak bertanggungjawab cuba ‘mencari rezeki’ melalui kesusahan orang lain dengan membuat sabotaj supaya mangsa mencari mereka untuk mendapatkan ‘pertolongan’.

Terbaharu tular satu rakaman dashcam menunjukkan seorang penunggang motosikal turun daripada kenderaannya untuk mengutip objek dipercayai paku yang ditabur oleh pihak tidak bertanggungjawab.

— penanam anggur (@anthraxxxx) May 20, 2021

Selepas beberapa saat penunggang motosikal tersebut mengutip paku, datang seorang ‘abang Grab’ turut serta membantunya. Menerusi video tersebut, kita dapat lihat sejumlah besar paku telah ditabur pada laluan tersebut memenuhi bahagian kiri jalan tersebut.

Ramai pengguna media sosial memuji tindakan mereka berdua kerana telah membantu kenderaan orang lain daripada terkena paku.

Pahala bagi org yang memudahkan urusan orang lain. Kudos to those guys! https://t.co/PmjgClUsCt

I think they're picking up nails. Mesti got people wanna sabo the motorbikes. Well done. https://t.co/ahyubBXiKb

semoga Allah swt murahkan rezeki mereka dan diberkati dunia akhirat. terima kasih. https://t.co/OhSzq4gOnS

— dengki ke (@blondetohijab) May 20, 2021

Walaupun pertolongan mereka nampak kecil, tetapi ia sangat besar maknanya buat pengguna-penguna jalan raya yang lain. Mungkin lebih ramai pengguna jalan raya menghadapi masalah ‘tayar pancit’ jika tiada siapa yang prihatin dengan kehadiran paku di jalan tersebut.

Seorang lelaki ‘kantoi’ apabila perbuatannya menabur pasir dirakam oleh seorang penunggang motosikal yang kebetulan melalui jalan tersebut.

Berang Dengan Penunggang Motosikal, Lelaki Ini Balas Dendam Dengan Tabur Pasir Atas Jalan Raya

‘Geng Kereta’ Bersatu Tumpaskan Pencuri Honda City Raih Pujian Netizen


Tindakan FINAS Padam Data Angka Kutipan Tayangan Undang Persoalan Netizen

Angka kutipan tayangan filem sangat penting untuk memastikan sesebuah filem itu mendapat sambutan atau tidak. Bagaimana jika angka kutipan tayangan telah dipadamkan? Pastinya bukti sesebuah filem itu mendapat sambutan seperti tidak ‘wujud’ dan tiada ketelusan dalam data yang ditunjukkan.

Difahamkan, Perbadanan Kemajuan Filem Nasional (FINAS) kini tidak lagi memaparkan angka kutipan tayangan di laman sesawangnya. Perkara itu telah dibangkitkan oleh sebuah production house, Kuman Pictures dalam perkongsiannya di Facebook.

Menerusi perkongsian tersebut, laman sesawang FINAS tidak lagi memaparkan kesemua angka kutipan filem Malaysia sejak awal tahun dan angka pada tahun-tahun sebelum ini turut dipadam.

Berhubung perkara tersebut, Kuman Pictures mengatakan bahawa angka kutipan filem bermanfaat bukan sahaja untuk pembikin filem tetapi pelabur, pengulas atau penganalisa yang ingin ketahui trend, dan juga peminat filem.

Mengulas lanjut tentang isu ini, apabila angka kutipan dirahsiakan, tiada ketelusan untuk orang awam mengetahui kejayaan dan sambutan sesebuah filem itu. Perkongsian tersebut mendapat perhatian netizen dan ramai yang tertanya-tanya mengapa tiada lagi angka kutipan filem.

Malah, ada juga netizen mengatakan bahawa ketelusan itu penting dan berharap data-data tersebut akan dikembalikan. Apakah pandangan anda mengenai isu ini? Wajar atau tidak angka tersebut tidak ditunjukkan pada umum?

Sementara itu, kami ingin kongsikan beberapa artikel berkaitan FINAS pada pautan di bawah ini.

‘Dekat Kampung Pun Belum Tentu Jaguh Lagi’- Artis Sindir FINAS Mahu Filem Malaysia Ke Oscar

Kesemua Penggambaran Filem Termasuk Di Media Sosial Perlu Mendapatkan Lesen FINAS


Tindakan Honda CRV Memasuki Lorong Kecemasan Buatkan Ambulan Terbabas

Umum tahu lorong kecemasan hanya boleh digunakan kenderaan untuk tujuan kecemasan. Penggunaan lorong ini secara sewenang-wenangnya bakal dikenakan tindakan.

Baru-baru ini telah berlaku sebuah kemalangan dari Genting Sempah menuju ke tol Gombak dimana dimana sebuah Honda CRV yang berada di lorong tengah lebuhraya terus memasuki lorong kecemasan. Anda boleh tonton video dibawah melalui perkongsian Raymond Ng melalui Group Facebook DashCam Malaysia.

Tindakan beliau meskipun memberi signal kiri lantas memasuki lorong kecemasan telah mengakibatkan kemalangan dari tepi apabila sebuah ambulan dari belakang turut menggunakan lorong tersebut. Lebih parah, pelanggaran tersebut telah membuatkan ambulan tersebut terbabas.

Para netizen turut meluahkan rasa tidak puas hati terhadap kecuaian Honda CRV yang tidak peka dengan kehadiran ambulan serta menggunakan lorong kecemasan. Setakat ini masih belum diketahui keadaan mangsa ambulan. Sama-sama kita nantikan perkongsian lanjut mengenai kes ini.

Sudahkah anda membaca mengenai kes Perodua Myvi yang kemalangan di Thailand bulan lepas? Klik pautan dibawah untuk membacanya.

Adik Pemandu Myvi Yang Terlibat Kemalangan Di Thailand Kongsi Cerita Sebenar

Pemandu Myvi Yang Kemalangan Di Thailand Dilaporkan Tidak Mempunyai Lesen Memandu


Tindakan Kental Lelaki Bakar ‘Flyers’ Peminjam Wang Cetus Pergaduhan Dengan Pekerja Ah Long

Meminjam wang kepada ah long adalah antara ikhtiar terakhir yang sering dilakukan oleh rakyat Malaysia sehingga akhirnya ia menjerat diri dan memberi kesan buruk kepada keluarga. Mungkin itu yang difikirkan oleh lelaki ini yang menentang tindakan ah long atau peminjam wang tanpa lesen mengiklankan perkhidmatan mereka di kawasan tempat tinggalnya.

Insiden yang kini tular di media sosial ini dikatakan berlaku selepas seorang penduduk difahamkan bertindak membakar edaran risalah atau flyer yang diletakkan di motosikal penduduk di kawasan parkir perumahan flat tersebut. Di dalam video tersebut, kedengaran perdebatan di antara wanita yang dipercayai bertindak sebagai pekerja ah long dengan seorang lelaki iaitu penduduk di kawasan terbabit.

Dalam rakaman yang berdurasi selama 2 minit itu menyaksikan wanita itu tidak berpuas hati dengan tindakan lelaki tersebut yang membakar risalah iklan yang telah diedarkan olehnya. Kata wanita terbabit, lelaki tersebut perlu memaklumkan kepadanya jika dia tidak bersetuju dengan edaran risalan terbabit dan bukannya bertindak membakar flyers tersebut.

steady bang dah la buat keja celaka, takde lesen, naik kepala pulak. kutip bakar lagi bang. Perempuan tu bagi ayat pusing pusing pun kalah dengan abang tu. Kemenangan bagi pihak lelaki pic.twitter.com/H0qDr7W8sT

— MALAYSIA MOST VIRAL (@MALAYSIAVIRALLL) May 9, 2023

“Saya nak tanya encik, adakah betul tindakan encik ini untuk kutip tanpa beritahu kami dan bakar?” soalnya. Bagaimanapun, lelaki itu membalas dengan mengatakan dia tidak perlu dibuat kerana iklan perkhidmatan sedemikian menyalahi undang-undang. “Memang saya bakar, awat (kenapa) hampa (kamu) ingat kami takde duit ke. Hampa dok buat pinjaman ah long esok-esok menyusahkan orang,” ujar lelaki tersebut dalam video berdurasi dua minit 18 saat itu yang tular pada Selasa.

Pertelingkahan terbabit akhirnya terlerai selepas wanita terbabit mengalah dan beredar dari kawasan tersebut. Bagaimanapun, sehingga kini netizen masih tertanya-tanya dimanakah kejadian tersebut berlaku kerana tidak dinyatakan lokasi atau tempat. Namun melalui loghat kedua-dua mereka, ia boleh dikatakan bahawa insiden terbabit berlaku di utara tanah air.


Tindakan Lelaki Ini Mengamuk Kereta Kena ‘Clamp’ Undang Pertikaian Netizen

Sebahagian pemilik airbnb/homestay menyediakan tempat parkir khas untuk setiap penyewa yang datang menginap di rumah mereka. Itu merupakan salah satu nilai tambah untuk menarik lebih ramai penyewa datang ke tempat tinggal mereka.

Tular satu rakaman video berdurasi satu minit di mana seorang pemilik SUV Mazda cuba menggerakkan keretanya walaupun pengawal keselamatan telah clamp tayar kereta tersebut.

Sejurus lelaki itu keluar daripada keretanya, dia terus melepaskan kemarahan kepada pengawal keselamatan yang merakam kejadian terbabit dengan mendakwa dia sedang terburu-buru mahu pergi ke hospital kerana ada kecemasan.

Pada masa dia mengaku bersalah kerana meletakkan kenderaan di situ dan menegaskan sanggup meninggalkan kad pengenalan dan kunci rumah bagi membolehkan clamp pada keretanya dibuka.

Bagaimanapun, pengawal keselamatan itu menyatakan dia hanya akan membuka clamp tersebut sekiranya lelaki terbabit membayar denda sebanyak RM100 seperti yang ditetapkan oleh pengurusan kawasan perumahan itu.

Hantaran video itu telah meraih pertikaian oleh netizen, ada yang menyatakan jika lelaki tersebut bertenang dan berbincang dengan baik, mungkin pengawal keselamatan akan membuka clamp tersebut tanpa sebarang masalah.

Pada masa sama, ada yang memihak kepada lelaki terbabit setelah dia mendakwa sedang dalam kecemasan sehingga sanggup meninggalkan kad pengenalan dan kunci rumah untuk pergi ke hospital.

Menurut individu yang memuat naik video ini, lelaki tersebut merupakan penyewa homestay dan telah meletakkan keretanya di parkir penduduk kawasan perumahan tersebut selama lebih 2 hari, serta tidak meletakkan nombor telefon bagi memudahkan orang lain menghubungi lelakinya.

Tambahnya lagi, homestay yang didiami oleh lelaki itu mempunyai lot parkir sendiri, namun lelaki terbabit tetap berkeras mahu meletakkan keretanya di tempat parkir penduduk kerana berhampiran dengan lif. Jadi sebab itulah kenderaannya kena clamp dengan pihak pengawal keselamatan.

Baru-baru ini orang ramai yang berhenti di tepi jalan untuk bergambar di lebuh raya Bukit Kukus telah dihalau oleh pihak berkuasa tempatan kerana bimbang tindakan mereka boleh membahayakan orang lain.

Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus

Tenang Dan Tidak Naik Angin, Lelaki Ini Kongsi Pengalaman Bantu Remaja Yang Rempuh Kakak Iparnya

Azhan Rani Ucap Terima Kasih Pada Yang Bantu Ketika Kemalangan, Tegur Penunggang Motosikal Cuai


Tindakan Lelaki Ini Pertaruh Nyawa Alihkan Objek Di Tengah Jalan Raya Terima Pujian Ramai

Kesedaran sivik merupakan aspek penting dalam kehidupan yang perlu ada dalam diri setiap individu. Namun sikap ini semakin kurang diamalkan dalam kalangan masyarakat.

Kesedaran sivik boleh ditakrifkan sebagai rasa sedar yang mendalam dan berterusan serta muncul dari hati seseorang atas dasar tanggungjawab untuk memelihara hak dan kepentingan awam.

Namun baru-baru ini tular sebuah video di media sosial yang memperlihatkan seorang lelaki sanggup taruhkan nyawa untuk mengalih sesuatu objek di tengah jalan raya yang sibuk meraih perhatian orang ramai. Kejadian dipercayai berlaku di Lebuh Raya Sg Buloh menghala ke Utara.

Terima kasih bro. Pertaruh nyawa utk keselamatan pengguna jalan raya yg lain. Bru 5 minit tadi. Restoran Jejantas Sg.Buluh menghala utara. pic.twitter.com/6fOxiCx5fe

— Nanmanjoi🇲🇾 (@Nannaz17) December 1, 2019

Majoriti netizen memuji tindakan lelaki itu yang mengalihkan objek tersebut kerana sifat bertanggungjawab yang menebal di dalam dirinya itu, tidak semua orang sanggup melakukan perkara sedemikian.

Respect. Its not his job. He knows his risk. He did it anyway. You don't get to see this everyday.JPJ should look into semi trailers. Make sure to have adequate storage compartments for loose items.There is no change for many years already…

— Nazr Zach 019 (@019Nazrin) December 1, 2019

Org mcm ni kalau kita 'merasa' patut diberi pghargaan sebagai WIRA, memang ada baiknya.Tapi smggu dua lepas, ada sorang ni mudah2 jadi WIRA NEGARA. WAT A DOPE!

— BlekMental 😜🤪 (@lava_sugar) December 1, 2019

Diharapkan kelakuannya itu dijadikan contoh kerana tindakan beraninya itu telah selamatkan pengguna jalan raya yang lain.

Terdahulu, netizen puji usaha pemuda ini bantu selesaikan masalah banjir di Kuala Lumpur. Klik pautan di bawah untuk bacaan lanjut.

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Tindakan Pantas Orang Ramai Bantu Tolak Kereta Terbalik Dipuji Netizen

Pelajar Kumpul Wang Hadiahkan Jam Tangan Untuk Tukang Cuci Buat Netizen Terharu


Tindakan Lori ‘Towing’ Pandu Di Hadapan Ambulans Undang Pelbagai Persoalan Buat Netizen

Sejak penggunaan dashcam pada kenderaan semakin meluas, lebih banyak salah laku pengguna jalan raya telah dirakam, lebih-lebih lagi daripada dashcam van ambulans.

Terbaharu, tular satu rakaman video menunjukkan sebuah lori towing telah ‘melambatkan’ dengan memandu di hadapan van ambulans yang mahu bergegas melepasi trafik.

— penanam anggur (@anthraxxxx) May 6, 2021

Tindakan pemandu lori towing itu telah menyebabkan laluan trafik bertambah sesak ekoran saiz lori yang besar berbanding kenderaan yang lain. Bahkan van ambulans tersebut nyaris berlanggar kerana lori itu tiba-tiba brek secara mengejut.

Dalam video tersebut juga kedengaran pemandu van ambulans membuat pengumuman melalui pembesar suara, “Hey, you ambulans ke belakang ambulans?”.

Rakaman video pendek itu telah mengundang pelbagai reaksi netizen. Ada yang kurang senang dengan tindakan kurang bertimbang rasa pemandu lori tersebut dan ada juga yang menyatakan van ambulans akan tersangkut lebih lama jika lori tersebut berhenti di tepi jalan.

Dia ingat benda ni kelakar? Kena dekat family kau esok, kau gelak la dalam ambulance tu. Susah benar nak bagi jalan, heran betul aku orang Malaysia ni. https://t.co/WXiXz0JZaq

— Sheffield (@SheffieldIshak) May 6, 2021

Berdasarkan video yang dikongsikan, jika anda seorang pemandu lori towing, apakah keputusan paling betul yang anda akan lakukan?

Pada akhir bulan Mac lalu, ada seorang pemandu Proton Wira telah menjadi escort yang tidak diundang untuk sebuah jentera bomba dalam kecemasan.

Netizen Geleng Kepala Lihat Pemandu Wira Jadi ‘Escort’ Tidak Diundang Jentera Bomba

Tidak Mahu Mengalah Di Laluan Tol, ‘Abang Lori’ Terhibur Lihat Gelagat Altis Dan Bezza


Tindakan Membiarkan Kuaci Bersepah Selepas Menonton Wayang Buatkan Netizen Tidak Senang

Seperti yang kita sedia maklum, orang ramai harus menjaga tatasusila di tempat awam khususnya pawagam dimana keselesaan menjadi keutamaan bagi orang ramai.

Tular di laman Twitter dimana seorang pengguna Twitter @4samm_, memuat naik dua keping gambar keadaan lantai di sebuah pawagam yang dipenuhi dengan kulit kuaci. Akan tetapi lokasi tempat kejadian tidak didedahkan oleh lelaki tersebut.

Gambar yang dimuat naik di akaun twitternya sejak hari Ahad lalu sehingga ke hari ini telah menerima lebih 4,500 retweet daripada netizen.

korang makan kat rumah memang macam ni ke weh 😭🤲🏻 pic.twitter.com/ponGpHGj0Y

Hasil daripada perkongsian  tersebut, pelbagai komen daripada netizen membanjiri ruangan posting tweet berkenaan.

Rata-rata netizen mengutuk keras tindakan pengotor individu yang melakukan perkara tersebut. Ada yang menggelar individu tidak bertanggungjawab itu sebagai beruk, hamster dan ada juga yang menggelar mereka binatang.

Hamster pun pandai makan satu dua je lagi 30 simpan kat dalam pipi.

— kentang manis (@_qilo) October 7, 2019

Di manakah nilai kemanusiaan kalau hanya nilai kebinatangan yang tinggal?

— Wafi Remli (@WafiRemli) October 8, 2019

P/S: Makanan luar juga tidak dibenarkan dibawa masuk ke dalam mana-mana pawagam di seluruh Malaysia.

Anda berminat untuk belajar membuat roti goreng coklat yang viral baru-baru ini? Klik pautan di bawah untuk belajar cara membuatnya.

Resipi Roti Goreng Coklat Viral Yang Sedap Dan Mudah Anda Boleh Cuba

Resipi Boba ‘Fresh’ Viral Anda Boleh Cuba Di Rumah

Chris Evans Buka Mulut Isu Viral ‘Number Neighbor’


Tindakan Pantas Orang Ramai Bantu Tolak Kereta Terbalik Dipuji Netizen

Malaysia merupakan sebuah negara yang berbilang kaum dan rakyatnya yang ramah dan suka memberi pertolongan menjadikan Malaysia sebuah negara yang aman dan damai.

Walaupun terdapat beberapa provokasi dilakukan oleh pihak tidak bertanggungjawab untuk memecah belahkan keharmonian kaum sejak kebelakangan ini, tetapi video ini membuktikan rakyat Malaysia tetap bersatu jika melihat sesuatu musibah berlaku di depan mata.

Semalam, tular di laman Twitter di mana seorang netizen @PhoebeShafinaz, memuat naik sebuah video kemalangan melibatkan sebuah kereta. Difahamkan kejadian tersebut berlaku di Kampung Medan, Petaling Jaya.

Video yang dimuat naik di akaun twitternya sejak semalam itu telah menerima lebih 3,700 retweet daripada netizen.

We were happily chatting when the car in front of us suddenly flipped over. Then, look at how quickly the people around the area came over to help. This is what I love about Malaysia. My people are so concerned and quick to help 💕

(Everyone in the car was okay. Alhamdulillah✨) pic.twitter.com/3z5uPlDLRP

— 𝘗𝘩𝘰𝘦𝘣𝘦 𝘚𝘩𝘢𝘧𝘪𝘯𝘢𝘻 🌼 (@PhoebeShafinaz) October 20, 2019

Video berdurasi 57 saat itu menunjukkan sebuah kereta Honda yang sudah pun berada dalam keadaan terbalik dan dapat dilihat beberapa orang awam yang berada di tempat kejadian bergegas ke kereta tersebut untuk membantu mangsa.

Apa yang menarik perhatian netizen ialah keperihatinan yang ditunjukkan oleh orang ramai yang berbilang kaum, di mana ada di antara mereka yang memberhentikan kenderaan masing-masing untuk melihat keadaan mangsa dan memberi bantuan kepada mangsa berkenaan.

Majoriti netizen meninggalkan komen di ruangan posting berkenaan dengan memuji tindakan pantas orang awam yang membantu ketika kejadian tersebut berlaku.

Alhamdulillah ramai org tolong. I hope the passengers are alright.

— Izzat (@rizzatsyahmi) October 20, 2019

I'm glad that the 1st thing that they do is to help, not recording

— Husna Liyana (@hu5n4_l1y4n4) October 20, 2019

Terima Kasih dan Tahniah kepada semua yang tolong. Boleh nampak semua bangsa datang tolong. Kan best kalau Malaysia hidup tanpa provokasi.

— Naz ! (@OfficialNazir_l) October 21, 2019

Baru-baru ini viral di media sosial, di mana insiden langgar lari berjaya di rakam di dash cam sebuah kereta. Klik pautan di bawah untuk bacaan lanjut.

Insiden Langgar Lari Ini Terima Respon Pelbagai Daripada Netizen

Pemandu Myvi Yang Kemalangan Di Thailand Dilaporkan Tidak Mempunyai Lesen Memandu


Amazfit Neo, Jam Tangan Pintar Dengan Rekaan Retro Beserta Fungsi Kecergasan

Sebut mengenai jenama Xiaomi, pasti ramai yang cukup tahu dimana jenama ini cukup terkenal dengan memperkenalkan dan menawarkan produk dengan harga mampu milik serta berbaloi untuk dimiliki.

Menerusi rangkaian jam tangan pintar, Xiaomi hadir dengan jenama Amazfit yang menawarkan seleksi jam tangan pintar dengan pelbagai fungsi dan harga. Terbaru, Amazfit tampil dengan jam tangan pintar Amazfit Neo yang hadir dengan rekaan seakan jam tangan Casio.

Dari segi rekaan, jelas Amazfit Neo mengambil inspirasi daripada jam tangan keluaran Casio yang hadir dengan bentuk petak dengan empat butang fizikal. Hadir dengan warna monokrom pada muka jam membolehkan Amazfit Neo menawarkan ketahanan bateri selama 28 hari. Para pengguna berpeluang menedapatkan ketahanan bateri sehingga 37 hari melalui fungsi power-saving.

Meskipun hadir dengan rekaan yang klasik, Amazfit Neo masih lagi dilengkapkan dengan fungsi asal jam tangan pintar dengan pengesanan denyutan nadi serta sokongan fungsi kecergasan meliputi aktiviti berjalan, berlari serta mengayuh basikal. Dalam pada itu, model ini tidak dilengkapkan fungsi GPS.

Melihatkan kepada rekaan serta fungsinya, jelas model ini difokuskan buat mereka yang cintakan rekaan yang retro, bersukan secara kasual serta tidak mahu berbelanja besar dalam mendapatkan jam tangan. Rekaan yang ditawarkan jelas evergreen serta sesuai digayakan pada pelbagai situasi.

Amazfit Neo sedia ditawarkan secara rasmi pada 10 Oktober 2020. Walau bagaimanapun, 300 pelanggan terawal di Shopee berpeluang mendapatkan model ini dengan harga yang lebih rendah serta lebih awal pada 2 Oktober 2020.

Amazfit Neo mulai ditawarkan di Shopee buat 300 pelanggan terawal dengan harga RM139 manakala harga bagi jualan rasmi pula adalah RM149. Setakat ini cuma warna hitam ditawarkan melalui kedai rasmi Amazfit Malaysia. Anda boleh klik di sini untuk mendapatkannya.

Sebelum ini, Xiaomi pernah memperkenalkan pemotong rambut dengan harga serendah RM20 sahaja. Klik pautan di bawah untuk mengetahui lebih lanjut.

Pemotong Rambut Xiaomi Kini Boleh Didapatkan Dengan Harga Serendah RM20

Xiaomi Mi TV LUX OLED, Televisyen Pertama Dunia Dengan Tawaran Skrin Lutsinar


Tindakan Pekerja Kedai Serbaneka Terkemuka Cuci ‘Microwave’ Dengan Mop Buat Netizen Rasa Loya

Ketuhar gelombang mikro atau microwave sudah menjadi peralatan elektrik yang biasa kita lihat di kedai serbaneka. Bagi mereka yang mahu panaskan makanan dengan pantas, panaskan sahaja makanan dibeli di sini dan anda sudah boleh terus nikmatinya.

Namun, seorang pengguna Twitter, Ashraf mahu pengendali kedai serbaneka terkemuka di Malaysia mengambil tindakan terhadap seorang pekerjanya yang dirakam membersihkan microwave di salah satu cawangannya dengan menggunakan mop.

Hello @7elevenmalaysia , tolong la brief staff korang untuk buat pembersihan dgn cara yg betul. Mop lantai pun masuk dalam microwave. Pengotor oi ! pic.twitter.com/RrvPTH2W4u

Rata-rata netizen yang melihat gambar tersebut merasa terkejut dan tidak pernah terfikir dalam fikiran untuk menggunakan mop bagi membersihkan peralatan elektrik. “Selama aku hidup ni kali pertama tengok orang mop dalam microwave!” tulis salah seorang netizen.

Menurut komen salah seorang pekerja di rangkaian tersebut, beliau berkata mereka tidak diajar untuk melakukan perbuatan seperti itu. “Ini semuanya adalah ‘common sense’. Boleh buat aduan e-emel kepada pihak atasan untuk tindakan selanjutnya. HQ akan periksa CCTV,” ujarnya.

“Selama aku kerja di sini waktu habis SPM, tak pernah lagi bersihkan microwave pakai mop. Belajarlah basic pembersihan, mop itu guna untuk bersihkan apa? Kain lap guna untuk bersihkan apa? Dah 2023 masih lagi ada orang tak guna akal fikiran,” komen seorang lagi pengguna.

Sbg bekas pekerja 7E, kami x diajar utk melakukan perbuatan ini. Ini semuanya adalah 'common sense'. Boleh buat aduan e-mel kpd 7E utk tindakan selanjutnya. HQ akan periksa CCTV.

— ニザム ゲンノスケ。 (@NizamuddinNasir) January 22, 2023

aku yang ex staff 7e pun tak buat gini 💀 ada kain khas kot buat lap microwave 😞

Rata-rata netizen lain turut berkongsi pengalaman melihat pekerja pembersihan yang tidak bertanggungjawab menggunakan mop bukan sahaja untuk lantai tetapi untuk membersihkan meja.

“Masa aku kerja kerajaan dulu, pernah jumpa spesis macam ini tetapi orang kita. Bila dekat pukul 5 petang dia akan mop lantai kafeteria, mop meja makan & meja hidang sekali. Kalau ada orang order air, dia tinggal mop dan terus bancuh tanpa basuh tangan terlebih dahulu. Tauke dia pun sama,” tulis Kyrul.

Tindakan membersihkan microwave dengan mop ini bukan sahaja satu tindakan yang jijik, tetapi boleh merosakkan microwave itu sendiri. Difahamkan pekerja kedai serbaneka ini merupakan warga asing dan netizen mahu pekerja ini dikenakan tindakan supaya kejadian yang sama tidak berulang di cawangan yang lain.

Kemas kini: Pihak 7-Eleven telah mengeluarkan kenyataan permohonan maaf di atas tindakan pekerja itu yang telah melanggar protokol sanitasi mereka. Tindakan segera telah diambil terhadap staf berkenaan dan mereka memberi jaminan perkara seperti itu tidak akan berulang.

Hi, kami di 7-Eleven ingin memohon maaf atas tindakan salah seorang pekerja kami. Ini melanggar protokol sanitasi premis 7E. Kami memberi jaminan kepada anda bahawa tindakan segera telah diambil atas staf tersebut untuk memastikan perkara ini tidak berulang. Terima kasih!

— 7-Eleven Malaysia (@7elevenmalaysia) January 23, 2023


‘Tindakan Pemandu Myvi Ancam Keluarga Kami’ – Lelaki Tunjal Kepala Wanita Tampil Pertahankan Diri

Kecoh sejak semalam apabila tular sebuah rakaman yang menyaksikan seorang lelaki yang keluar daripada kereta Proton Persona dalam keadaan marah lalu mempersoalkan tindakan Perodua Myvi serta tunjal kepala pemandu tersebut.

Rakaman yang tular itu secara tidak langsung telah menerima pelbagai respon di kalangan netizen yang berpendapat seorang lelaki tidak patut mengasari wanita seperti yang dilakukan. Malah, terdapat netizen yang sudah mengumpul maklumat lelaki berkenaan.

Terbaharu, difahamkan pihak polis telah menerima laporan daripada dua-dua individu bagi mengetahui lebih lanjut insiden yang tercetusnya perbalahan tersebut.

Menurut mangsa yang dikenali sebagai Amiera berusia 24 tahun, beliau pada awalnya cuba memotong kereta di hadapan beliau namun tidak dapat. Beliau turut memaklumkan telah menerima isyarat lucah daripada pemandu Persona tersebut.

Bukan itu sahaja, pemandu Persona tersebut tidak hanya menunjukkan isyarat lucah, malah turut turun daripada keretanya serta mengetuk tingkap kereta sebelum insiden tunjal kepala berlaku.

Menerima kecaman yang hebat oleh netizen, lelaki berkenaan dilaporkan turut tampil membuat laporan polis untuk mempertahankan dirinya daripada terus menjadi bahan kecaman sekaligus menceritakan punca sebenar.

Menurut lelaki ini, insiden tersebut berlaku semasa perjalanan turun dari Cameron Highland ke Tapah di mana Perodua Myvi yang dipandu wanita tersebut memotong kereta beliau.

Difahamkan pada ketika itu terdapat sebuah kereta pada arah bertentangan dan apabila Perodua Myvi gagal memotong, kenderaan di arah bertentangan dan beliau selaku pemandu Proton Persona brek secara mengejut.

Perodua Myvi tersebut kemudiannya telah menghimpit kereta beliau sehingga menyebabkan beliau terpaksa menghimpit ke tepi jalan.

Pemandu Proton Persona ini kemudiannya meneruskan perjalanan turun ke Lata Iskandar serta memberhentikan kereta Myvi tersebut untuk berjumpa.

“Untuk makluman, dalam kereta saya juga ada anak berusia 2 tahun dan isteri saya sedang hamil 8 bulan. Tindakan pemandu Myvi itu mengancam nyawa kami sekeluarga memandangkan jalan di Cameron Highland tidak sesuai untuk memotong kerana jalannya kecil, berliku, juram. Pada masa kejadian, terdapat kenderaan dari arah bertentangan” ulas pemandu Proton Persona itu.

Lelaki tersebut jelas kesan dengan tindakan pemandu Myvi yang menularkan video tersebut tanpa menjelaskan situasi yang berlaku. Beliau juga tidak teragak-agak untuk mengambil tindakan terhadap insiden yang berlaku.

Meskipun pemandu Proton Persona turut mempunyai kesalahan tersendiri apabila memilih untuk menyentuh wanita tersebut, difahamkan wanita yang merupakan pemandu Perodua Myvi itu juga turut bersalah gara-gara memandu secara merbahaya.


Tindakan Pemilik Myvi Guna ‘Steering Potong’ Berharga RM2,500 Undang Pelbagai Reaksi

Tanpa kira apa jua model kenderaan, sama ada buatan tempatan ataupun luar negara, ada segelintir pemilik kereta suka mengubahsuai beberapa komponen  asal menjadi lebih sporty.

Terbaharu, warganet mempertikaikan tindakan seorang pemilik Perodua Myvi menukarkan steering asal menjadi steering sporty yang mempunyai rekaan ‘terpotong’ pada sebahagian atasnya. Steering jenis ini sering diguna pakai pada beberapa model kereta lumba, salah satunya kereta Formula 1.

Tindakan pemilik Myvi telah menarik perhatian ramai dan pelbagai reaksi telah dikongsikan oleh penguna media sosial. Ramai yang kurang bersetuju kerana perkara ini melibatkan keselamatan yang boleh menyebabkan kemalangan boleh berlaku jika steering tersebut gagal dikawal dengan baik.

Pada masa yang sama, ada segelintir kecil yang menyukainya dan menyokong pemilik Myvi tersebut kerana berani untuk menggunakan steering sporty yang unik itu. Menurut pemilik Myvi ini, anggaran kasar untuk memiliki steering sepertinya kira-kira RM2,500.

Walaupun pemilik Myvi itu menerima pelbagai kecaman daripada orang ramai, namun dia tetap bertenang dan memberitahu bahawa setiap orang mempunyai citarasa yang berbeza, jadi dia berpendapat tidak salah untuk dirinya mempunyai ‘taste pelik’ sedikit berbeza daripada orang lain.

Bagaimanapun, setakat artikel ini ditulis, warganet masih lagi melontarkan pendapat mereka bahawa penggunaan steering jenis sporty ini tidak sesuai untuk digunakan pada kenderaan biasa kerana boleh mengundang bahaya, lebih-lebih lagi pada Myvi.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pengguna kawasan parkir berbayar kecewa apabila komponen keretanya dicuri semasa dia meninggalkan kenderaan untuk menaiki pengangkutan awam. Baca lebih lanjut melalui pautan di bawah.

Pemilik Luah Kekecewaan ‘Catalytic Converter’ Keretanya Dicuri Di Kawasan Parkir Berbayar

Polis Masih Menyiasat Insiden ‘Ford Vs Lamborghini’, Pemandu Wanita Didakwa Cuba Memotong Secara Zig-Zag

Mampu Bergerak Sehingga 60KM/J, UKM Perlihatkan Dua Kenderaan Dikuasakan Tenaga Hidrogen


Tindakan Ronaldo Alih Botol Coca-Cola Buat Jenama Itu Rugi RM16.4 Bilion

Siapa sangka, tindakan Cristiano Ronaldo mengalihkan botol Coca-Cola pada sidang media menjelang pertarungan dengan Hungary yang lalu telah mengakibatkan kerugian yang besar buat syarikat pengeluar air terbesar dunia tersebut. Tetapi itulah hakikatnya jika anda seorang pemain ternama dan mempunyai reputasi untuk menganggu ‘ekonomi’ sebuah institusi.

Dipetik dari Give Me Sport, Ronaldo yang menjaringkan dua gol pada perlawanan menentang Hungary di peringkat kumpulan Euro 2020 semalam telah mencetuskan keributan di media sosial. Pada sidang media sebelum perlawanan, dia telah bertindak mengalihkan dua botol minuman berkarbonat dan menggantikannya dengan sebotol air kosong berjenama Aqua.

Bintang Portugal berusia 36 tahun terbabit sebelum ini terkenal dengan sikapnya yang tidak gemar dengan minuman ringan bergula. Sikapnya yang mementingkan tubuh badan yang sihat dan fizikal yang baik pernah tular sebelum ini apabila dia bertindak memarahi anaknya kerana gemar makan atau minum produk makanan ringan. Bagi Ronaldo, tabiat itu buruk dan tidak baik untuk kesihatan badan.

Apa yang menariknya, tindakan Ronaldo mengalihkan dua botol Coca-Cola pada sidang media Euro 2020 telah memberi kesan negatif kepada jenama tersebut. Marca melaporkan saham syarikat jenama minuman terbesar di dunia itu mengalami kerugian akibat daripada tindakan Ronaldo.

Kerugian yang dicatatkan bukanlah sedikit, tetapi melibatkan berbilion dolar. Dalam laporan terbabit, Marca mendakwa bahawa Coca-Cola yang mulanya mencatatkan nilai sebanyak USD$ 242 bilion akhirnya terpaksa akur dengan kejatuhan nilai ke paras USD$ 238 bilion. Ini bermakna, tindakan kecil Ronaldo dengan mengalihkan dua botol minuman tersebut telah menyebabkan syarikat tersebut kerugian sebanyak USD$ 4 bilion.

Since Cristiano Ronaldo removed the two Coca-Cola bottles from his vicinity in favor of water, Coca-Cola have lost a total of $4 billion in value.https://t.co/4wtinuaUjV pic.twitter.com/IgiEefKbZa

Sebelum ini, saham Coca-Cola merekodkan USD$ 56.10 dolar sewaktu pasaran saham dibuka pada pukul 3 petang di Eropah. 30 minit kemudian, semasa Ronaldo dan Fernando Santos hadir ke ruang sidang media di Stadium Puskas Ferenc di Budapest, saham syarikat tersebut dilaporkan turun ke paras terendah iaitu USD$ 55.22 sesaham.

Sejak insiden terbabit, Coca-Cola yang juga penaja utama Euro 2020 masih belum memberikan apa-apa maklum balas mengenai tindakan Ronaldo. UEFA juga mengambil sikap berdiam diri dan tidak mengeluar apa-apa kenyataan. Namun beberapa sumber dari media antarabangsa melaporkan bahawa dua organisasi itu ‘tidak senang’ dengan tindakan Ronaldo.

Cristiano Ronaldo bayar ‘nafkah’ RM400,000 sebulan kepada teman wanitanya. Klik pautan di bawah untuk membaca.

Cristiano Ronaldo Bayar ‘Nafkah’ RM400,000 Sebulan Kepada Teman Wanitanya

Cristiano Ronaldo Menjadi Manusia Pertama Dengan 200 Juta Pengikut Di Instagram

Cristiano Ronaldo ‘Bakal’ Turun Ke Indonesia Bagi Hadiri Majlis Perkahwinan Peminat


Tindakan Sekumpulan Jemaah Wanita Negara Jiran Mandi Air Zam-Zam Undang Kecaman Netizen

Memandangkan sudah masuk pun musim haji, maka ramai jemaah kini sudah berlepas ke tanah suci untuk menjalani ibadah haji. Jadi, kita dapat melihat bermacam-macam video berkenaan dengan tanah suci menerusi timeline di media sosial.

Antara salah satu video yang telah mendapat perhatian netizen di mana tindakan jemaah wanita yang berasal daripada negara jiran ini dirasakan kurang enak pada pandangan ramai.

alhamdulillah…dapt kesempatan mandi langsung di tempat air zam-zam dengan spuasx masya Allah 🤲🙏

♬ Subhanallah Walhamdulillah – Risakhodija

Dalam satu video viral berdurasi 45 saat di TikTok, dapat dilihat ada sekumpulan wanita yang dipercayai jemaah di tanah suci sedang khusyuk mandi di sebuah kawasan terbuka.

Menurut pengirim asal, beliau menyatakan rasa syukur kerana dapat mandi dengan air zam-zam sambil menunjukkan dirinya bersama jemaah lain yang dipercayai dari negara jiran, Indonesia khusyuk sedang membasahkan diri menerusi paip yang disediakan.

Tindakan mereka ini telah mengundang kecaman netizen kerana aurat mereka dilihat telah terdedah kerana kain terlekap pada badan di samping kelihatan jarang dan sikap mereka juga dianggap kurang sesuai kerana air zam-zam itu didakwa hanya digunakan untuk diminum.

Namun, ada juga di kalangan netizen yang mendakwa kawasan tersebut sebenarnya bukanlah tempat air zam-zam dan air yang mereka mandi itu juga bukanlah air tersebut.

Dalam masa yang sama, ada yang mengatakan bahawa air tersebut memang air zam-zam dan boleh digunakan untuk mandi, namun pihak yang menjaga di sana didakwa tidak menggalakkan jemaah wanita untuk mandi di kawasan itu.


Tindakan Sekumpulan Pelajar Gembira Rosakkan Harta Benda Sekolah Dikecam Netizen

Sejak semalam tular satu video di manasekumpulan pelajar lelaki di sebuah sekolah di Taman Puteri Gunung, Pulau Pinang yang merosakkan harta benda sekolah di hari terakhir persekolahan mereka.

Berdasarkan video berdurasi satu minit itu, kumpulan pelajar tersebut dilihat dengan sengaja menerajang pintu tandas sehingga pecah, menjahanamkan kerusi plastik dan membengkokkan bilah kipas.

Perbuatan vandalisme itu ternyata mengundang kemarahan netizen yang melihat video berkenaan. Perangai ‘gangster’ menyusahkan pihak sekolah yang perlu membaiki kerosakan yang dibuat oleh kumpulan pelajar itu.

Tindakan pelajar itu sendiri berkongsikan tindakan mereka di media sosial sedikit sebanyak sudah menjadi bukti untuk mereka dikenakan tindakan oleh pihak berwajib.

“Tangkap sahaja semua kerana merosakkan harta benda sekolah. Kasihan pelajar junior yang mahu belajar dengan fasiliti yang telah dirosakkan oleh pelajar senior. Jenis macam ini kalau dibiarkan, nanti dah besar akan buat perkara yang lebih buru,” komen salah seorang netizen.

Menurut laporan Malaysian Gazette, Menteri Pendidikan, Fadhlina Sidek berkata, siasatan lanjut berhubung insiden tersebut sedang dilakukan pihak sekolah termasuk memanggil ibu bapa kepada pelajar berkenaan.


Tindakan Sekumpulan Pemuda Di Kelantan Ini Buli ‘Mak Cik’ Undang Kemarahan Netizen

Merakam perbuatan jahat yang dilakukan diri sendiri mungkin bukanlah perkara yang paling bijak untuk dilakukan terutamanya di 2020 dengan segala teknologi kini hanya berada di hujung jari.

Seperti yang dilakukan sekumpulan pemuda ini yang merakam perbutaan mereka mengacau dan mengganggu seorang wanita tua dalam kejadian yang difahamkan berlaku di Kelantan.

Dalam video pendek berdurasi 30 saat yang tular di media sosial itu, sekumpulan pemuda itu dilihat mengganggu wanita terbabit dengan cubaan untuk menakut-nakutkan beliau.

Antara aksi yang berjaya dirakam dalam video tersebut adalah ugutan untuk melakukan tendangan ala kick boxing dan melastik wanita berkenaan sebelum beliau melarikan diri.

Bukan sahaja diacukan sepakan dan lastik, malah wanita itu turut kedengaran memberitahu beliau telah dibidas menggunakan lastik oleh salah seorang pemuda terbabit yang berada di bahagian sebelah kiri video.

“Tadi dah bidas aku, apa lah perangai manusia ini,” lontar wanita tersebut sebelum melarikan diri dalam ketakutan.

Anda boleh menonton perkongsian penuh yang tular di Facebook di bawah.

Dan seperti perbuatan-perbuatan kejam lain yang dirakam dan dikongsikan di media sosial, ia terus menjadi tular dan menerima kecaman daripada netizen.

Bukan sahaja mempersoalkan kelakuan pemuda-pemuda terbabit malah netizen juga pada sama turut meminta agar mereka yang terlibat dalam video berkenaan dikenakan tindakan undang-undang.

Baca juga perkongsian kami sebelum ini mengenai penjelasan warga asing yang bergelut dengan warga asing di ibu kota sebelum ini di pautan di bawah.

Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian

Gara-Gara Tidak Kunci Pintu Ketika Isi Minyak, Kereta Wanita Ini Dilarikan Di Depan Mata

‘Susah Kalau Orang Sakit Jiwa!’-Tuanku Permaisuri Agong Jawab Komen Biadap Netizen Di Instagram


Tindakan Selit ‘Link Shopee’ Pada Video Kemalangan Cetus Pertikaian Netizen

Pada lewat malam semalam tular beberapa rakaman video satu kemalangan di Kilometer 45, Lebuh Raya Utara Selatan arah selatan sebelum simpang Sedenak, Kulai, Johor.

Seorang saksi menyatakan pergerakan kenderaan perlahan ketika itu dan tiba-tiba datang sebuah lori terus merempuh beberapa kenderaan lain. tidak lama kemudian beberapa kenderaan terus terbakar dan api marak.

Seorang lelaki menjerit memanggil isterinya dan memberitahu pengguna jalan raya lain bahawa isterinya berada di dalam kereta yang terbakar. Bagaimanapun orang ramai hanya mampu menenangkan lelaki tersebut dan membawanya jauh dari tempat kejadian demi keselamatan semua pihak.

Ramai yang berkongsi rakaman video tersebut, namun didapati ada segelintir pihak meletakkan  ‘link Shopee’ bagi sesiapa ingin menonton video terbabit.

Tindakan meletakkan pautan itu telah mendatangkan rasa kurang puas hati di kalangan netizen. Mereka mendakwa pihak-pihak terbabit seolah-olah ‘menangguk di air keruh’ atas kesusahan yang dihadapi oleh orang lain.

Bagaimanapun, ada netizen menyatakan pautan tersebut memang mengandungi rakaman video kejadian. Mereka menggunakan ‘link Shopee’ kerana bimbang pihak Facebook akan menyekat akaun mereka atas kesalahan melanggar polisi dengan memuat naik video sensitif di platform tersebut.

Tambah netizen lagi, platform Shopee mempunyai ciri ‘Feed‘ yang membolehkan penjual Shopee berinteraksi dengan pengguna Shopee lain dengan memuat naik konten berupa gambar atau video.

Dengan ciri ‘Shopee Feed’ itu juga, penjual boleh tag produk dan baucar yang mereka jual. Sementara pengguna Shopee lain boleh like, komen dan share konten berkenaan, sama seperti platform media sosial lain — Facebook, TikTok dan Instagram.

Namun netizen tetap pertikai tindakan itu kerana ada sahaja pihak-pihak lain yang boleh memuat naik video-video berkenaan tanpa perlu meletakkan ‘link Shopee’.

Dalam pada itu, Komander Operasi dari Balai Bomba dan Penyelamat (BBP) Renggam, Mohd Fauzi Md Nor berkata, seorang maut manakala empat lagi selamat dalam kemalangan membabitkan tiga kenderaan, iaitu lori Isuzu, Proton Wira dan Proton Preve.

Penumpang kereta Proton Wira tersepit dan ditemui rentung manakala pemandunya berjaya menyelamatkan diri. Dua lelaki yang menaiki lori Isuzu dan pemandu Proton Preve selamat, lapor Harian Metro.


Tindakan Wartawan Israel Masuk Ke Mekah Tuai Kecaman Ke Atas Kerajaan Arab Saudi

Wartawan Israel untuk Channel 13, Gil Tamari, mendakwa berjaya menyusup masuk ke Mekah, kota suci di Arab Saudi yang hanya dibenarkan untuk dikunjungi oleh umat Islam.

Tamari juga menyiarkan beberapa rakaman video dirinya di satu sudut kota Mekah. Tindakannya itu mendapat banyak kritikan daripada warga Saudi dan penganut Islam sehingga ada yang menuntut agar Tamari dikenakan hukuman.

Salah satu rakaman video yang dikeluarkan oleh Channel 13 menunjukkan Tamari memandu kereta dan berjalan di sekitar kota suci itu.

Tamari turut kelihatan berada di pintu gerbang yang menjadi pintu masuk kota suci menuju pintu gerbang Masjidil Haram, lapor Middle East Eye.

Tamari juga mengambil swafoto di Gunung Arafah, tempat Nabi Muhammad menyampaikan khutbah terakhirnya dan salah satu tapak untuk umat Islam menunaikan haji.

Pihak berkuasa melarang sama sekali orang bukan Islam memasuki Mekah dan Madinah. Orang bukan Islam yang memasuki tanah suci ini boleh berdepan hukuman, termasuk denda atau dihantar pulang.

Tamari adalah salah seorang daripada tiga wartawan Israel yang telah dibenarkan masuk ke Arab Saudi. Agenda mereka ke negara ini adalah untuk membuat liputan persidangan yang dihadiri Presiden Amerika Syarikat, Joe Biden, minggu lalu.

Israeli journalist Gil Tamari, working for Israel’s Channel 13 News, found a way into Mecca to shoot a documentary. The city is normally forbidden for non-Muslims to enter. The move sparked criticism on social media, and led to the channel issuing an apology in Arabic. pic.twitter.com/KNSiZBZ7IM

— Middle East Eye (@MiddleEastEye) July 19, 2022

Kunjungan itu kemudiannya mendapat kritikan daripada netizen. Hashtag “Yahudi di Haram” (Yahudi di Masjidil Haram) juga bergema di media sosial.

“Orang mulia Mekah dan ulama besar seperti [ulama Islam yang ditahan] Musa al-Sharif berada di penjara Saudi, tetapi seorang Yahudi Zionis berkeliaran di Mekah,” tulis seorang pengguna Twitter.

Kritikan juga muncul dari seorang blogger Saudi yang menyokong normalisasi dengan Tel Aviv, Mohammed Saud.

“Rakan-rakan yang dihormati di Israel, salah seorang wartawan anda memasuki kota suci umat Islam Mekah dan merakam tanpa rasa malu,” kata Saud dalam videonya.

Dia kemudian berkata, “Ia seperti saya memasuki rumah ibadat dan membaca Taurat. Anda memalukan Channel 13, anda harus malu kerana tidak menghormati Islam.”

Beberapa orang Israel juga mengkritik Tamari. Mereka menyifatkan perbuatan itu sebagai menjijikkan. Selain itu, mereka menuntut Israel menyerahkan Tamari kepada pihak berkuasa Saudi.

“Ini benar-benar menjijikkan. Jika anda telah membaca reaksi daripada orang Israel mengenainya, anda akan melihat kebanyakan rakyat Israel bersetuju dengan anda dan mahu melihat wartawan dan saluran TV itu dihukum berat,” tulis seorang warga Israel di Twitter.

Seorang lagi pengguna Twitter berkata rakyat Israel menghormati semua agama dan mencemuh sesiapa sahaja yang akan bertindak seperti ini.

“Saya harap dia dikenakan hukuman berat,” katanya.

Sebagai tindak balas kepada kritikan orang ramai, Channel 13 memohon maaf kepada mereka yang tersinggung.

“Kunjungan editor berita dunia kami Gil Tamari ke Mekah adalah pencapaian kewartawanan yang penting, bukan bertujuan untuk menyinggung perasaan umat Islam,” kata mereka dalam satu kenyataan.

“Kami memohon maaf jika ada yang tersinggung. Untuk menjelaskan: rasa ingin tahu kewartawanan adalah jiwa profesion kewartawanan,” lanjut kenyataan itu.

Kenyataan itu juga menekankan prinsip kewartawanan untuk mencapai mana-mana lokasi dan mendokumentasikan secara dekat.

Tamari turut memohon maaf di media sosial. Beliau menyatakan tujuan video tersebut adalah untuk menunjukkan betapa pentingnya Mekah dan keindahannya.

Lawatan itu menyusuli lawatan pertama Biden ke Timur Tengah untuk memasukkan Israel dan Arab Saudi.

Biden berkata beliau sedang mendalami dan mengembangkan normalisasi Israel dengan negara-negara Arab.

Saudi tidak mengiktiraf Israel secara rasmi, hubungan antara kedua-dua negara telah memburuk sejak beberapa tahun kebelakangan ini dan diplomasi sering dilakukan secara rahsia.

Dalam diam Israel sebenarnya ada hati pada Malaysia, pasang niat mahu jalin hubungan. Rujuk pautan di bawah untuk membaca.

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Ini Sebab Kenapa Negara-Negara Islam Mengiktiraf Kedaulatan Israel

Erdogan Telefon Presiden Israel, Bincang Mahu Kukuh Hubungan Turki Dan Tel Aviv


Tinder Semakin Mendapat Sambutan, Penambahan 1.2 Juta Pelanggan Sepanjang Tahun Lalu

Aplikasi Tinder semakin mendapat sambutan apabila syarikat induk Tinder, Match Group baru-baru ini mendedahkan bahawa Tinder telah menambah 1.2 juta pelanggan pada tahun lepas. Penambahan pengguna pada aplikasi tersebut menyebabkan peningkatan pendapatan sehingga hujung tahun lalu dengan kutipan $805 juta (~RM3.2 bilion).

Peningkatan pendapatan tersebut adalah hasil usaha Tinder Gold yang menawarkan pelanggan dengan ciri-ciri tertentu di dalam aplikasi Tinder seperti ciri Likes Super yang diberikan lebih banyak setiap hari, kemudahan untuk ‘swipe’ hampir keseluruh dunia dan para pengguna boleh mengetahui sesiapa yang telah ‘menyukai’ mereka.

Aplikasi Tinder ini dihasilkan dengan matlamat untuk memberi peluang kepada golongan bujang untuk mencari pasangan mereka dengan pilihan mereka sendiri. Ianya juga dihasilkan untuk memberi tumpuan kepada demografi yang lebih muda yang berusia 18 hingga 22 tahun melalui aplikasi Tinder U, di mana aplikasi tersebut mengkhususkan pelajar di peringkat universiti.

Kepada mereka di luar sana yang masih menjalani kehidupan bujang dan berhasrat untuk mempunyai pasangan seperti pasangan lain, anda boleh memuat naik aplikasi Tinder ini di Play Store atau App Store yang terdapat di peranti masing-masing. Selamat mencuba!


Amazon Bakal Lancarkan Jenama Pakaian Mereka Sendiri

Syarikat gedung e-commerce, Amazon pada mulanya menjual pelbagai jenis buku secara online dan kemudiaannya berkembang menjual pelbagai barangan yang anda dapat lihat di laman web syarikat tersebut sekarang ini. Syarikat itu kini dalam proses untuk menghasilkan produk pakaian dengan jenama mereka sendiri. Dengan menghasilkan produk di bawah jenama mereka ini, ianya dapat membantu meningkatkan profit Amazon dan dijangka boleh menyumbang sekurang-kurangnya 25 sen untuk setiap saham Amazon pada tahun 2017.

Penganalisa dari Keybanc Capital, Ed Yruma berpendapat industri pakaian adalah satu kategori yang besar dan ianya sangat menguntungkan ditambah pula segmen pakaian adalah kategori paling cepat berkembang di Amazon. Yruma yakin Amazon tidak mempunyai masalah untuk menembusi pasaran itu kerana Amazon adalah salah satu kuasa besar dalam bidang retail dan teknologi sekarang ini. Amazon cuma perlu mempunyai strategi untuk mengembangkan idea mereka dan mengeluarkan produk mereka kepada target audience yang betul (mungkin niche brands dan juga private label).

Amazon tidak mengeluarkan kenyataan tentang bagaimana produk pakaian mereka itu nanti sama ada menggunakan nama Amazon sendiri atau mereka akan menggunakan nama lain untuk segmen pakaian mereka itu. Ianya satu langkah kanan kerana Amazon bakal membuka lebih banyak physical store mereka di masa akan datang. Physical store yang pertama Amazon adalah di Seattle, Amerika. Buat masa ini, ianya hanya menjual buku. Kemungkinan di masa akan datang mereka akan menyediakan ruang khas untuk pakaian jenama mereka pula.


Tinggal Anak Dan Maki Hamun Pengawal Keselamatan, Tindakan Pasangan Ini Raih Perhatian Netizen

Sebut mengenai anak, sudah pastinya secara lumrah tugas penjagannya diletakkan kepada pihak ibu bapa. Di tambah pula dengan keadaan masa kini, sudah tentu para ibu bapa perlu mengambil langkah penjagaan yang lebih ketat dalam memastikan keselamatan anak-anak mereka.

Dalam pada itu, lain ceritanya pada kali ini apabila terdapat sebuah pasangan selaku penyewa di sebuah apartment di Kuala Lumpur memilih untuk meninggalkan anak mereka kepada pihak pengawal keselamatan.

Bukan itu sahaja, mereka turut meninggalkan anak mereka di meja pengawal keselamatan sewaktu pihak pengawal sedang melaksanakan tugas pertukaran untuk melakukan rondaan di semua aras blok B apartment berkenaan.

Situasi menjadi tegang apabila penyewa berkenaan mendapati pihak pengawal keselamatan berkenaan tidak menjaga anak serta meluahkan kata-kata kesat beserta cubaan ugutan melakukan kekerasan fizikal. Penyewa berkenaan turut mengugut untuk menamatkan kontrak pihak pengawal berkenaan.

Gaiz. My place 😂 https://t.co/1o1t4UwNda pic.twitter.com/dlMvwxXQZP

Insiden tersebut berjaya dileraikan oleh seorang individu awam yang mendakwa dirinya sebagai penjaga kepada pihak pengawal berkenaan di blok tersebut. Beliau turut merakam dan menasihati pasangan berkenaan untuk menjaga anak sendiri daripada melepaskan tangan kepada pihak pengawal.

Berdasarkan isu yang berlaku, individu awam tersebut turut mencabar pasangan ini membuat laporan polis sekiranya berada di pihak yang benar. Isu ini nampaknya telah mendapat perhatian pihak pengurusan apartment berkenaan dan dimaklumkan pihak polis juga sedia menjalankan siasatan susulan.

Minggu lalu turut menyaksikan seorang minah saleh yang membuat kecoh di Dior dan BSC gara-gara dihalang memasuki premis kerana enggan memakai pelitup muka.

Selepas Butik Dior, Minah Saleh Tanpa Pelitup Muka Ini Buat Hal Pula Di BSC

Tular Tidak Pakai Pelitup Muka Di Butik Dior, Minah Saleh Ini Telah Dikompaun RM3,000


Tinggal Di Langkawi Secara Haram, Malaysia Usir Penganut Teori Konspirasi Perancis

Seorang ahli teori konspirasi dari Perancis yang dikehendaki kerana mempunyai hubungan dengan kes penculikan seorang gadis muda pada bulan April lalu kini telah diusir dari Malaysia. Lelaki berusia 55 tahun itu dikehendaki oleh pihak berkuasa Perancis selepas kes kehilangan gadis dari rumah neneknya di timur Perancis, lapor BBC.

Rémy Daillet-Wiedemann, terkenal di kalangan kumpulan teori konspirasi Perancis, telah diusir keluar dari Malaysia setelah menyalahgunakan visa untuk tinggal secara haram di Langkawi selama bertahun-tahun.

“Mereka ditahan kerana memiliki visa perjalanan yang telah tamat tempoh,” kata pihak Imigresen kepada The Associated Press seperti yang dilaporkan oleh CNA pada 3 Jun yang lalu, sambil menambahkan bahawa penahan ini tidak ada hubungan dengan waran yang dikeluarkan oleh Perancis. Tambah pegawai itu lagi, Daillet-Wiedemann dan keluarga dipercayai tinggal di Langkawi sejak 2015, tetapi visa mereka telah tamat tempoh.

Sebelum itu pada April lalu, pasukan pendakwaan Perancis telah mengeluarkan waran tangkap kepada Daillet-Wiedemann berkaitan dengan kes penculikan. Dia dan keluarganya kemudiannya disoal siasat oleh pihak berkuasa Malaysia mengenai status tempat tinggal mereka di negara ini.

Dan pada Ahad lalu, seorang sumber memberitahu agensi berita antarabangsa bahawa Daillet-Wiedemann kini akan dihantar pulang oleh pihak imigresen Malaysia. Dia dan keluarganya telah diserahkan kepada pihak berkuasa Perancis di lapangan terbang Kuala Lumpur, kata sumber terbabit.

Kes penculikan itu berlaku bila seorang kanak-kanak berusia lapan tahun yang tinggal bersama neneknya di Wilayah Vosges hilang dan kemudiannya ditemui bersama ibunya di Switzerland. Hasil siasatan polis mendapati bahawa Daillet-Wiedemann telah membantu penculikan gadis terbabit.

Pada tahun 2000, Daillet-Wiedemann adalah seorang ahli politik yang mewakili Gerakan Demokratik. Dia seterusnya dibuang daripada parti terbabit sebelum berpindah ke haluan kanan dan menjadi terkenal dengan gerakan konspirasi yang menuntut kudeta.

“Saya telah memutuskan untuk mengambil alih kuasa di Perancis, untuk memulihkan negara ini, untuk memberi anda kebebasan,” katanya dalam video YouTube yang diterbitkan tahun lalu. Manifesto yang dibawakan oleh beliau juga dikaitkan dengan teori konspirasi bahawa 5G dan pelitup muka adalah berbahaya untuk manusia.

Asal usul teori konspirasi yang mendakwa bahawa vaksin COVID-19 dilengkapi mikrocip. Klik pautan di bawah untuk membaca.

Asal Usul Teori Konspirasi Yang Mendakwa Bahawa Vaksin COVID-19 Dilengkapi Mikrocip

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi

Peminat Indonesia Cipta Teori Konspirasi Baharu, Ahmad Dhani Sekarang Adalah ‘Ahmad Dhani Clone”


Tinggal Kereta Lebih 3 Jam, Netizen Kecam Pemandu Lamborghini Sewa ‘Double Park’ Susahkan Warga Emas

Ada sesetengah tempat mempunyai ruang parkir yang sedikit sehingga menyebabkan orang ramai meletakkan kenderaan secara double park. Bagaimanapun pemilik kenderaan yang double park perlulah meletakkan nombor telefon untuk mudahkan orang ramai menghubungi sekiranya mahu meminta kereta itu dialihkan.

Seorang warga emas terpaksa menunggu kira-kira hampir lebih 3 jam selepas ada sebuah Lamborghini Urus berwarna biru double park di hadapan keretanya dan pemiliknya tidak dapat dicari sepanjang tempoh itu.

Insiden itu dikongsikan oleh anaknya melalui Twitter @wunnymusic, menurutnya pemilik kereta SUV mewah itu hanya dapat dihubungi selepas ada dua pemuda mencari butiran menggunakan nombor plat kereta berkenaan.

Aduhhh. Ayah cik ke yang kena block dekat jalan semarak api 2 tu. Dbkl pun dapat aduan dari ni. Lepas je kitorang datang nak saman, tak lama tetiba owner kereta tu datang. kena block 3hours++ ayah cik bagitahu

Kemudian mereka menghubungi pihak syarikat dipercayai didaftarkan ke atas SUV Lamborghini berkenaan. Selepas itu barulah datang pemandu kereta itu untuk mengalihkan kereta tersebut.

Ada seorang penguatkuasa DBKL memberitahu pihaknya ada menerima aduan mengenai Lamborghini double park. Mereka segera bergegas ke tempat kejadian yang berlaku di Jalan Semarak Api 2 untuk mengambil tindakan.

Menurut penguatkuasa itu, saman sempat dikeluarkan, namun kereta SUV mewah itu tidak sempat ditunda kerana pemandu kereta terbabit bergegas ke lokasi untuk mengalih kenderaan itu ke tempat lain.

Ada yang memberitahu @wunnymusic, pemandu yang memandu ketika itu bukanlah pemilik kereta SUV mewah tersebut. Sebaliknya dia hanyalah penyewa kereta berkenaan.

Sempat keluarkan saman. Tapi tak sempat nak tow, owner dah datang rushing alihkan kenderaan

Netizen berasa marah kerana pemandu Lamborghini itu telah menyusahkan urusan orang lain, lebih-lebih lagi seorang warga emas yang dalam keadaan tergesa-gesa mahu mengambil isterinya yang berada di tempat lain.

Orang ramai menanyakan kepada @wunnymusic mengapa dia tidak melaporkan terus kepada majlis perbandaran setempat untuk menunda terus kereta terbabit, beliau menyatakan jika berbuat sedemikian bimbang akan menyusahkan pemilik kereta itu dan beliau beranggapan mungkin pemandu tiba-tiba masuk hospital sehinggal meninggalkan kereta double park dalam keadaan yang lama.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Tinggalkan Dunia ‘Glamor’ Untuk Jadi Pensyarah, Arja Lee Bahagia Menetap Di Kelantan

Lama menyepi, pelakon Arja Lee kini telah bekerja sebagai seorang pensyarah di Universiti Malaysia Kelantan (UMK) sejak tahun lalu sekaligus mengambil keputusan meninggalkan dunia seni untuk memberi tumpuan kepada karier baharunya.

Menurut laporan, Arja Lee tidak mahu lagi terbabit dalam dunia glamor sebagai seorang selebriti dan lebih tenang menjalani kehidupan tanpa sebarang kontroversi di Kelantan. Malah, dia juga semakin seronok dan selesa menetap di Kelantan disebabkan kos sara hidup yang jauh lebih rendah berbanding di Kuala Lumpur.

“Alhamdulillah saya selesa dengan kehidupan saya sekarang, ada pekerjaan tetap dan paling penting ada pendapatan bulanan yang tak perlu saya risau setiap bulan.

“Dekat sini saya mahu menjalani hidup tenang dan bebas daripada sebarang kontroversi sebagai seorang selebriti dan tinggalkan bidang seni buat masa ini bagi memberi tumpuan kepada tanggungjawab sebagai seorang pensyarah yang turut memerlukan komitmen tinggi,” kata Arja Lee.

Tambahnya, dia bersyukur kerana impian untuk melanjutkan pengajian dan diterima sebagai pensyarah telah tercapai. Difahamkan, dia baharu sahaja menamatkan pengajian di peringkat Sarjana Pengajian Persembahan Universiti Pendidikan Sultan Idris (UPSI) dan bakal menyambung pengajian ke peringkat Doktor Falsafah (PhD) tidak lama lagi.


Tinggalkan Dunia Seni Demi Keluarga, Anak Kongsi Pengorbanan Sham Visa

Bercakap tentang pengorbanan, setiap orang pasti pernah membuat pengorbanan demi keluarga tercinta, bukan? Demi keluarga, kita sanggup lakukan apa sahaja untuk mengembirakan mereka.

Terbaharu, kecoh di media sosial apabila anak kepada penyanyi Sham Visa kongsikan pengorbanan Sham untuk membesarkan beliau yang ramai tidak tahu. Menurut anaknya, Sham Visa telah korbankan perkara yang paling disukai iaitu menyanyi.

He gave his career away to raise me. He gave away the thing he loved the most in his life to make way for me. The sacrifices people make for others get looked over way too often. I appreciate you daddy. I love you more than words can describe. Thank you for everything. https://t.co/o3131GJCYD

— Shakirmochi (@mochizafran) November 4, 2019

Untuk pengetahuan anda, Sham merupakan vokalis kumpulan Visa satu ketika dahulu sebelum membuat keputusan untuk meninggalkan dunia seni dan bekerja di pelantar minyak demi keluarganya.

Malah, Sham juga mengatakan tidak kesal kerana meninggalkan dunia seni sebelum ini menerusi laporan Berita Harian. Selain itu, ada netizen yang berkongsi bahawa Sham pernah menjadi tenaga pengajar di National Institute of Occupational Safety and Health (NIOSH).

Rata-rata netizen cukup terharu dengan perkongsian anak beliau dan mengatakan bahawa pengorbanan yang dilakukan oleh beliau adalah apa yang seorang bapa akan lakukan untuk keluarganya.

Thanks jadi tenaga pengajar di niosh. pic.twitter.com/DxCuwkbbp0

— ميين (@Muhaiminzulkifl) November 5, 2019

Yes all daddy want to be a hero in thier family and this way how to show loving in thier family …. You're one of the gifts from God for make your daddy always smile

— Faizal (@Faizal07295542) November 5, 2019

Legend ayah Shakir ni. Lagu dia top masa Acik remaja dulu. Minat giler kot! 😂 Kamu belajar sungguh2, berbaktilah pada dia dan ibu sampai akhir hayat OK.

— Rose Lyn (@RoseLyn_270805) November 6, 2019

Malah, netizen juga berharap bahawa anak beliau akan mengingati pengorbanan ayahnya dan berbakti kepada kedua ibu bapanya kelak. Apakah pengorbanan ayah yang masih anda ingati sehingga sekarang?

Apabila sudah dewasa, pasti pelbagai perkara tidak seperti yang kita bayangkan ketika kecil. Tahukah anda apa 5 perkara paling mengecewakan ketika dewasa?

Ini Top 5 Perkara Paling Mengecewakan Apabila Kita Sudah Dewasa

5 Pengalaman Paling ‘Seram’ Hasil Perkongsian Pembaca Vocket

Wanita Ini Kongsi Kisah Pengorbanan Ayahnya Yang Sanggup Jadi ‘Eksperimen’ Untuk Rawatan Kanser


Tinggalkan JYP Entertainment, Yugyeom GOT7 Memilih Untuk Bersama AOMG Entertainment

Yug-yeom bakal meninggalkan JYP Entertainment dan menandatangani kontrak eksklusif bersama AOMG Entertainment bulan ini.

Berdasarkan laporan dari SPOTV, ahli dari kumpulan GOT7 tersebut dikatakan bakal menandatangani kontrak eksklusif bersama AOMG Entertainment setelah kontraknya bersama JYP Entertainment tamat pada Januari 2021.

Difahamkan, bintang K-Pop tersebut sudah lama mencari agensi yang lain bagi meneruskan kerjayanya sebagai penyanyi sebelum memutuskan untuk menyertai agensi di bawah naungan Jay Park itu.

Kontrak kumpulan GOT7 bersama JYP Entertainment difahamkan bakal tamat pada bulan ini dan Yug-yeom merupakan ahli kedua yang dilaporkan bakal meninggalkan agensi tersebut.

Sebelum ini, sempat kecoh apabila Jin-young yang juga merupakan ahli dari kumpulan tersebut difahamkan bakal menandatangani kontrak bersama agensi BH Entertainment sebagai pelakon. Akan tetapi, masih belum ada perkembangan tentang kesahihan berita tersebut.

Berita tentang peninggalan Yug-yeom menimbulkan tanda tanya kepada ramai pihak, terutama sekali buat para peminat yang kini gusar tentang nasib yang bakal menimpa kumpulan kesayangan mereka.

Jika semua ahli kumpulan tersebut memilih untuk tidak meneruskan kontrak, apa yang bakal terjadi kepada kumpulan tersebut? Adakah ini menandakan titik pengakhiran buat kumpulan itu?

Difahamkan, ahli kumpulan tersebut masih lagi berada dalam proses perbincangan tentang kemungkinan mereka untuk terus kekal sebagai sebuah kumpulan meskipun berlainan agensi.

Setakat ini JYP Entertainment telah mengadakan sebuah mesyuarat secara individu dengan ketujuh-tujuh ahli kumpulan tersebut. Berdasarkan laporan media, agensi tersebut dilaporkan bakal mengeluarkan kenyataan rasmi tidak lama lagi.

Walau bagaimanapun, para peminat masih lagi berharap agar GOT7 tetap akan kekal sebagai sebuah kumpulan meskipun mereka memilih untuk meninggalkan JYP Entertainment.

Sementara menunggu perkembangan tentang nasib kumpulan GOT7 ini, baca kisah IU, bintang K-Pop terkenal yang pernah ditipu agensi. Klik pada pautan di bawah untuk membaca!

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak


Tinggalkan Kerjaya Sebagai Pengurus Bank, Lelaki Berusia 56 Tahun Ini Pilih Jadi Pembuat Kek

Bukan hanya sebuah mimpi dan impian, jika berusaha pasti dapat direalisasikan. Inilah cerita seorang lelaki berusia 50 tahun tinggalkan pekerjaannya yang stabil memilih untuk merealisasikan impian sebagai pembuat kek perkahwinan.

Zulkiflee Mawan yang kini seorang pembuat kek, dahulunya beliau sebagai pengurus bank di Jabatan Pengurusan Risiko. Difahamkan beliau bekerja dalam bidang perbankan selama 25 tahun dan mengambil keputusan untuk berhenti bekerja selepas berasa ‘burnout’ di tempat kerja.

Kisah Zulkiflee Mawan dikongsikan oleh anaknya Aiman melalui laman sosial Twitter dan mendapat perhatian netizen. Apa kata kita ikuti kisah Zulkiflee Mawan yang mungkin anda boleh jadikan sebagai inspirasi untuk kejar impian anda.

My dad quit his job at 50, after 25 years as a banker to pursue a dream. From banker to baker… Here's me sharing his handiwork from today :) pic.twitter.com/eXv4cJ0w1Q

Pada mulanya, ia bukanlah kerana minat tetapi hanya sekadar ingin mencuba selepas beliau meletakkan jawatan dan siapa sangka percubaan pertamanya membuat kek menjadi, lalu mendorong beliau untuk menjadi seorang pembuat kek.

Tidak mempunyai pengetahuan tentang pembuatan kek, beliau mulakan langkah belajar dengan mengambil kelas di Malaysia dan turut ke Paris untuk tingkatkan skil beliau dalam pembuatan kek di Le Cordon Bleu. Malah, beliau juga ke Tokyo untuk belajar teknik istimewa menghasilkan ‘sugar flower’.

He also came up with a runway event, but instead of clothes, it's CAKE. He calls it 'The Cake Walk'. Keep on inspiring dad. Here's to pushing boundaries, to never settle, in pursuing your dreams. pic.twitter.com/pDgWX4ka3w

Hasil keazaman yang tinggi dan tidak berputus asa, beliau yang kini berusia 56 tahun telah berjaya membuka sebuah kafe Banker2Baker terletak di Wangsa Maju, Kuala Lumpur. Bukan itu sahaja, Zulkiflee juga pernah mengatur satu acara pameran kek dikenali ‘The Cake Walk’ pada April 2019.

A tribute to a Teacher, Naomi Yamamoto. A brand new sugar flowers module for 2020 inspired by the Guru of sugar flowers, Ms Naomi Yamamoto. Recreating the following beautiful lifelikes sugar flowers Temari Peony, Old Garden Rose and Anemone Peony. Stay tuned for the upcoming class schedule guys!!!

A post shared by  Banker To Baker (@banker2baker) on Jan 3, 2020 at 6:51pm PST

Thanks for joining darls! Hope you guys enjoyed the class and keep practicing yah! 💪💪 #unclezulcakeschool

A post shared by  Banker To Baker (@banker2baker) on Feb 6, 2020 at 6:46pm PST

Ketika dihubungi, Zulkiflee berkata supaya jangan cepat putus asa dan kena selalu bekerja keras. Setiap halangan yang kita tempuh itu, kita harus bersabar dan tidak boleh putus asa.

Tambahnya lagi, dalam setiap yang kita lakukan perlu ada perancangan supaya kita boleh kenal pasti punca setiap masalah untuk memudahkan kita mencari penyelesaian. Semoga kisah Zulkiflee ini akan memberikan inspirasi buat anda agar tidak berputus asa dalam mengejar impian anda.

Sementara itu, apa kata baca kisah penuh inspirasi lain yang pernah disiarkan di The Vocket pada pautan di bawah.

Nekad Berhenti Kerja ‘Designer’, Gadis Ini Kini Gembira Jadi Petani Di Kampung

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

Hanya Jual Ayam Goreng RM1, Peniaga Ini Raih Pendapatan RM15,000 Sebulan


Tinggalkan Najis Dan Bil Tidak Berbayar, Tuan Rumah Dedah Sikap ‘Penyewa Dari Neraka’

Isu penyewa bermasalah bukanlah sebuah isu yang baru malah, ia merupakan sebuah masalah yang sering dihadapi oleh tuan rumah. Diharapkan rumah yang disewa boleh dijaga dengan rapi namun sayang sekali, bukan itu yang terjadi.

Begitulah juga nasib tuan rumah yang telah berkongsi rasa terkilan menerusi beberapa video yang dimuat naik di akaun TikTok miliknya. Dalam video-video tersebut beliau mendedahkan sikap pengotor bekas penyewa rumahnya yang difahamkan telah pindah tanpa sebarang notis.

Perkongsian yang telah dibuat oleh gadis yang dikenali sebagai Ayu Intan (@ayintanx) berkenaan isu penyewa itu telah tular di TikTok. Menerusi perkongsiannya, bekas penyewa tersebut bukan sahaja telah meninggalkan rumah dengan keadaan yang teruk malah ditambah pula dengan bil yang tertunggak.

Balas kepada @emanwhuutt kalau berminat untuk part 3 sila kolej😉👍#fypシmemberipengajaranbaginaksewarumahorang!rasasedardiri!

Balas kepada @rslxdingtf argh cannot lah ,sedih lah macam ni l😭harap video ni bagi sedar dekat orang yang sewa yang tidak bertanggungjawab 😔#fypシシ

Balas kepada @aimy_20104 satu pengajaran ya😔🙏🏻saya tak niat nak bukak aib🥺berminat part ke 5 sila komen okey#fypシ

Balas kepada @piscesboy_e #fypシ#rasasedardiri

Difahamkan, rumah yang disewakan kepada sebuah keluarga itu merupakan rumah keluarganya. Menerusi perkongsiannya, Intan nyata kecewa dengan sikap bekas penyewa tersebut yang dianggap tidak bertanggungjawab.

Bersepah dan dipenuhi najis tikus, itulah gambaran yang ditunjukkan beliau menerusi video yang telah dimuat naik. Dalam pada itu, Intan turut juga mendapati bahawa bekas penyewa tersebut turut mempunyai tunggakan bil air sebanyak RM224.91 dan bil elektrik terkini yang telah mencecah sebanyak RM3,431.50

Menurut Intan, perkongsian tersebut dibuat bukanlah untuk membuka aib bekas penyewa rumahnya. Sebaliknya, beliau berkongsi agar perkara tersebut boleh dijadikan sebagai sebuah pengajaran.

Baca lagi perkongsian kami yang lain mengenai isu yang tular di media sosial melalui pautan di bawah.

Suami Sempat ‘Selfie’ Dengan Isteri Hamil 7 Bulan Sebelum Menolaknya Jatuh Dari Tebing Bukit


Tinggalkan Nota Dan Letak Barang, Netizen Kongsi Kerenah ‘Cop Parkir’ Tempat Tinggal Masing-Masing

Isu ‘cop parkir’ bukanlah satu perkara asing di negara ini. Ramai penduduk kediaman jenis bertingkat sering menghadapi masalah ini, lebih-lebih apabila berhadapan dengan segelintir jiran yang mementingkan diri sendiri.

Dalam satu hantaran Facebook Penang Press, seorang penduduk flat menerima satu nota yang ditinggal pada cermin kereta yang mengarahkannya untuk mengalih kereta sebab penulis nota itu mendakwa dia meletakkan motosikal di situ kerana itu parkir miliknya.

Manakala dalam satu hantaran lain pula, kelihatan beberapa kotak parkir kosong telah diletakkan bekas isi air, tong baldi cat, dan kotak sebagai tanda parkir-parkir itu ‘bertuan’.

Menurut netizen-netizen yang berkongsi pengalaman sendiri, rata-rata budaya ‘cop parkir’ ini dilakukan oleh segelintir penghuni di lantai paling bawah sekali.

Oleh sebab rumah mereka lebih dekat dengan kawasan parkir, mereka akan berbuat apa sahaja untuk memastikan kereta mereka dapat diletakkan di situ seperti meletakkan barang atau membuat struktur tambahan supaya menjadi ‘garaj’ kereta mereka.

Ada penghuni ‘cop parkir’ bertindak lebih dahsyat dengan berbuat khianat seperti meletakkan sampah-sarap, memancitkan tayar, mencalarkan atau menconteng kereta diletakkan pada ruang parkir yang didakwa milik mereka (secara tidak sah).

Tidak kurang juga ada segelintir penghuni rumah kediaman bertingkat yang tinggal beramai-ramai, di mana anak-anak yang sudah besar dan berkenderaan sendiri masih tinggal dengan ibu bapa sehingga menyebabkan ruangan parkir tidak mencukupi.

Dalam pada itu, ada yang berpendapat jika parkir itu berbayar dan bernombor, tidak salah sekiranya pemilik parkir itu meletakkan sesuatu bagi mengelakkan orang luar meletakkan kenderaan.

Namun ia satu kesalahan bagi mereka yang sewenang-wenangnya meletakkan barang untuk ‘cop parkir’ walaupun tempat letak kereta itu terbuka bagi penduduk kediaman setempat.

Budaya cop parking ini adalah satu kesalahan di bawah Seksyen 50(3) Akta Pengangkutan Jalan 1987 kerana petak parkir itu adalah hak milik awam, maka mana-mana individu tiada hak untuk mendesak atau menghalang individu lain daripada menggunakan petak parkir itu.

Individu yang sengaja ‘cop’ parking ini boleh dikenakan denda maksimum RM2,000 atau penjara tidak lebih enam bulan; dan sekiranya kesalahan berulang kali kedua atau lebih, individu itu boleh dikenakan denda maksimum RM4,000 atau penjara tidak lebih dua belas bulan, atau kedua-duanya; seperti yang diperuntukan dalam Seksyen 119 (2) Akta Pengangkutan Jalan 1987, petik Harian Metro.


Tinggalkan ‘Rakan’ Terlibat Kemalangan, Tindakan Geng Honda Civic Ini Buat Netizen Tergamam

Pada hujung minggu lalu sehingga ke hari ini, orang ramai masih berasa geram dan marah dengan geng konvoi kereta yang menjadi punca kemalangan di antara Nissan Cefiro dengan Honda BR-V di kawasan Ulu Yam.

Selain tular rakaman video kemalangan tersebut, WhatsApp group kaki kereta juga berbual mengenai satu video kemalangan lain yang melibatkan sebuah Honda Civic FD.

A post shared by VOCKET Car Club (@vocketcarclub)

Dalam video tersebut sekumpulan pemilik Honda Civic sedang menguji skill dan kemampuan kereta masing-masing, secara tiba-tiba ada sebuah Honda Civic dan Proton Satria memotong kenderaan yang merakam konvoi terbabit dari sebelah kanan.

Setelah memecut beberapa puluh meter di hadapan, Honda Civic yang berada di hadapan Proton Satria hilang kawalan lalu merempuh bahagian selekoh kiri jalan tersebut.

Proton Satria serta beberapa buah lagi Honda Civic yang lain sempat mengelak semasa kereta tersebut terlibat kemalangan. Namun hanya pemandu Proton Satria sahaja yang memberhentikan kenderaan, manakala pemandu Honda Civic lain meneruskan perjalanan mereka seperti tiada apa-apa yang berlaku pada beberapa saat lepas.

Tindakan pemilik-pemilik Honda itu telah mendapat pelbagai reaksi orang ramai yang rata-ratanya agak sedikit terkejut apabila melihat mangsa kemalangan ditinggalkan begitu sahaja oleh pemilik Honda Civic lain.

Menurut salah seorang pengguna media sosial, mangsa yang terlibat kemalangan ditinggalkan begitu sahaja kerana dia datang daripada kumpulan lain. Oleh sebab itu kumpulan Honda Civic yang lain meneruskan perjalanan seperti biasa.

Dalam beberapa gambar yang lain, beberapa pemilik kereta lain datang memberikan bantuan kepada mangsa. Kelihatan agak teruk juga keadaan kereta terbabit sehingga bumper depan tercabut akibat kemalangan tersebut.

Dalam kejadian lain pada minggu lalu, sebuah Nissan Cefiro merempuh Honda BR-V setelah cuba mengelak kereta hadapannya brek mengejut. Baca lebih lanjut melalui pautan di bawah.

‘Geng Konvoi Kereta’ Didakwa Jadi Punca Kemalangan Di Ulu Yam

Netizen Bengang Lihat ‘Geng Honda Civic’ Potong Treler Dan Bahayakan Pengguna Jalan Raya Lain


Amazon Buka Kedai Fizikal Pertama Lepas 20 Tahun Beroperasi Di Internet

Bermula sebagai kedai buku online, Amazon akhirnya membuka kedai fizikal pertama mereka selepas 20 tahun beroperasi di internet. Kedai yang diberi nama Amazon Books ini baru saja dibuka kepada umum pada selasa lepas (2 Nov 2015) di Seattle, USA.

Namun begitu menurut Amazon kedai buku fizikal mereka ini tidak akan kelihatan seratus peratus seperti kedai buku fizikal yang lain.

Dengan menggunakan kekuatan data pelanggan sedia ada yang telah dikumpulkan selama ini seperti  jumlah jualan, buku paling popular serta rating daripada pelanggan sedia ada akan digunakan sebaik mungkin untuk memutuskan buku manakah yang akan dijadikan stok dikedai fizikal tersebut.

Kindles, Fire tablet dan the Echo akan turut dipamerkan di rak-rak di sini.

Selain daripada meletakkan buku-buku yang akan dijual, Amazon juga akan turut menyediakan barangan elektronik mereka di kedai pertama mereka ini. Pengunjung yang datang ke Amazon Books berpeluang untuk mencuba Kindles, the Echo, the Fire TV, dan Fire Tablets.

Tapi ini tidaklah menjadikan Amazon Books sebuah kedai menjual barang-barang teknologi. Ia tetap sebuah kedai buku dengan menyediakan seksyen tambahan untuk barangan teknologi dan yang tidak begitu berkaitan dengan teknology – seperti Barnes & Noble.

Baca: Bagaimana Toca Boca Dapat 100 Juta Muat Turun Dalam Masa 4 Tahun Sahaja

Satu perkara yang menjadikan Amazon Books berbeza dan lebih menarik adalah setiap buku yang diletakkan di rak-rak buku akan turut dipamerkan rating daripada Amazon.com dan review sebenar daripada para pelanggan mereka. Harga di Amazon Books juga sama seperti harga di Amazon.com (dan jika ada perubahan harga, kemungkinan besar harga buku tersebut berubah sewaktu pelanggan sedang memegangnya).

Amazon Books yang beroperasi di Seattle’s University Village ini akan dibuka 7 hari seminggu kecuali pada hari perayaan umum. Menurut Amazon kedai buku mereka ini menjadi lokasi kedai fizikal yang kekal.

Secara teorinya Amazon telah mula bereksperimen dengan kedai buku fizikal pada tahun ini, dan kemungkinan akan membuka lebih banyak lagi kedai buku di lokasi lain di masa depan.

Meskipun tiada khabar angin tentang pembukaan kedai buku fizikal ke 2 dan seterusnya, tetapi jika percubaan pertama ini berjaya membawa keuntungan kepada Amazon sudah semestinya mereka akan membesarkan lagi empayar perniagaan dengan membuka lebih banyak cawangan, sesuatu yang satu ketika dulu Amazon pernah cuba musnahkan – kedai buku fizikal.

Baca lagi: Pernah Bermula Di Sebuah Garaj, Kini Perniagaan Ini Mendapat Keuntungan 47 Bilion

LIKE dan FOLLOW Vocket di Facebook serta Instagram


Tinggalkan Tempat Memandu Selama Tiga Minit, Pemandu Shinkansen ‘Sakit Perut’ Bakal Dihukum

Jepun cukup terkenal dengan perkhidmatan kereta api laju yang sangat menepati masa. Tidak pernah kurang sesaat, mahupun terlebih sesaat bagi memastikan orang ramai tidak tertunggu-tunggu untuk menuju ke sesuatu destinasi.

Terbaharu, seorang pemandu kereta api Jepun, Shinkansen bakal menghadapi  hukuman tatatertib setelah beliau meninggalkan kokpit kereta api laju selama beberapa minit untuk pergi ke tandas.

#FPCJ #japannews #海外ニュース #海外メディア @GuardianJapan bullet train driver disciplined for leaving controls to go to toilethttps://t.co/KCtS00NN3l

— Foreign Press Center Japan/フォーリン・プレスセンター (@fpcjpn) May 24, 2021

Menurut laporan BBC, pemandu kereta api terbabit telah meminta seorang konduktor yang tidak memiliki lesen memandu, untuk mengendalikan kereta api yang bergerak dengan kelajuan 150km/j.

Ketika insiden tersebut berlaku, konduktor tidak bertauliah itu mengawal sebuah kereta api laju yang membawa seramai 160 penumpang selama tiga minit dan dilaporkan situasi terbabit tidak menjejaskan keseluruhan perjalanan.

Syarikat Kereta Api Central Jepun (JR Central) mengatakan kejadian itu berlaku pada pagi Ahad ketika kereta api dalam perjalanan di wilayah Shizuoka tengah. Syarikat tersebut telah melaporkannya kepada pihak berkuasa dan membuat permohonan maaf.

Menurut JR Central, peraturan syarikat menyatakan jika pemandu merasa tidak sihat, mereka mesti menghubungi pusat arahan pengangkutan mereka. Mereka juga dibenarkan meminta konduktor untuk mengambil alih kawalan kereta api, jika konduktor mempunyai lesen memandu.

Sekiranya tidak ada pengganti ketika itu, kereta api mesti dihentikan sehingga pemandu boleh memandu semula atau perlu tunggu pengganti yang berkelayakan dapat mengambil alih kawalan kereta api tersebut.

“Ini adalah tindakan yang sangat tidak wajar. Kami meminta maaf,” terang Pegawai kanan, Masahiro Hayatsu kepada wartawan.

Walaupun tiada insiden yang tidak diingini berlaku, pemandu dan konduktor bakal menghadapi kemungkinan tindakan disiplin daripada pihak syarikat. JR Central menyatakan bahawa mereka akan mengkaji semula dasarnya untuk memastikan insiden seperti itu tidak berulang.

Oleh kerana mahu tepati masa, pemandu kereta api telah pandu laju menyebabkan kemalangan maut. Baca lebih lanjut melalui pautan di bawah.

‘Dipaksa’ Untuk Tepati Masa, Pemandu Kereta Api Ini Sanggup Pandu Laju Sehingga Kemalangan

Bagaimana Shinkansen Menjadi ‘Role Model’ Untuk Pengangkutan Awam Seluruh Dunia


‘Tinggi Imaginasi’ – Rutin Kemas Rumah Wanita Ini Apabila Suami T20 Balik Bikin Netizen Terhibur

Menjadi seorang suri rumah bukanlah satu tugas yang mudah dan kadangkala suri rumah juga akan rasa ‘burned out’ dengan tugasan harian mereka.

Terbaharu, seorang pengguna TikTok @biomedico_my telah berkongsi sebuah video memaparkan seorang wanita melakonkan situasi bagaimana dia mengemas rumah apabila berkahwin dengan suami golongan T20 dan suaminya sedang dalam perjalanan pulang ke rumah.

Bila suami T20 otw balik rumah #supersmarthome #biomedicomalaysia #biomedico_my #forfunonly

♬ original sound – Biomedico_my – Biomedico_my

Menerusi video terbabit, dapat dilihat wanita tersebut menggunakan cara kreatif untuk mengemas rumah dan juga miliki ‘alatan canggih’ yang memudahkan kerjanya mengemas rumah. Bayangkan, basuh baju menggunakan mesih basuh tetapi siap pakej sudah dilipat, buka almari dengan kalkulator sebagai remote dan banyak lagi.

Perkongsian tersebut meraih perhatian netizen dan rata-rata netizen berasa terhibur dengan tingkah laku wanita terbabit serta mengatakan ‘berangan’ itu percuma.

Tidak hanya itu, para netizen turut kagum melihat kretiviti wanita tersebut dan juga seloroh mahukan mesin basuh yang boleh automatik lipat baju. Ketika artikel ini ditulis, video tersebut telah meraih lebih sejuta tontonan.


‘Tinggi Muncungnya’ – Gelagat Anjing Merajuk Dipujuk Anggota Bomba Ini Raih Perhatian Netizen

Anggota bomba dan penyelamat bukan sekadar memikul tanggungjawab memadamkan kebakaran tetapi mereka perlu bersedia dengan tugas-tugas menyelamat. Apabila mereka mendapat laporan, mereka akan sentiasa menjalankan tugas sebaiknya.

Terbaharu, seorang pengguna TikTok @rusliachok telah berkongsi sebuah video yang memaparkan anggota bomba menjalankan tugas menyelamat di sebuah bangunan.

Menerusi video terbabit, anggota bomba memujuk seekor anjing yang berada di luar bangunan tinggi selepas menerima aduan menyelamat kerana dikhuatiri anjing tersebut akan jatuh dan mengalami kecederaan atau sebaliknya. Dapat dilihat, anggota bomba tersebut sabar untuk memujuk anjing itu.

Perkongsian video tersebut telah meraih perhatian orang ramai dan rata-rata netizen berasa terhibur melihat gelagat anjing tersebut yang merajuk serta tidak termakan pujukan ahli bomba tersebut.

Para netizen juga tertanya-tanya apa sebab anjing itu merajuk seperti itu dan pelik kerana bomba terpaksa menyelesaikan hal tersebut. Difahamkan, anjing itu telah berjaya diselamatkan dan ia bukanlah anjing mana-mana pemilik di kawasan tersebut.


Tingkatkan Produktiviti Bekerja, Ketahui Bagaimana 3 Produk Hebat HUAWEI Ini Dapat Membantu

Urusan kerja kita setiap hari tidak hanya bergantung pada laptop saja. Bahkan, ia boleh diuruskan dari smartphone, smartwatch dan pelbagai lagi device berteknologi tinggi yang mampu mewujudkan ekosistem terbaik bagi mudahkan urusan seharian.

Kalau anda nak mudahkan kerja dan rasai keseronokan sebenar menggunakan device berteknologi tinggi, jom cuba rangkaian produk Smartlife dari HUAWEI yang menyenangkan urusan harian. Ekosistem yang dibina HUAWEI merangkumi Matebook 13, Mate 30 Pro, Freebuds 3 dan Watch GT 2 memberi idea untuk anda bekerja secara ‘pintar’.

Siri HUAWEI Mate 30 yang dilengkapi cip Kirin 990 bukan saja cekap malah dilengkapi pelbagai ciri hebat. Misalnya, anda boleh laraskan volume dengan hanya double tap bahagian tepi skrin. Senangnya nak dengar lagu lepas ni! Selain itu, teknologi pengecaman wajah 2.0 yang telah dikemaskini mempercepatkan lagi proses anda unlock smartphone.

Malah, sistem isyarat AI juga telah ditambah pada sistem operasi EMUI 10 bagi membolehkan anda scroll phone tanpa perlu menyentuhnya. Dalam erti kata lain ia sangat mudah kalau anda nak main phone masa tengah makan guna tangan. Anda juga tak perlu risau masalah smartphone panas, sebab Mate 30 Pro dilengkapi teknologi penyejukan filem graphene.

Bekerja dengan komputer sememangnya memerlukan storan dan sistem pemprosesan yang cekap untuk menampung urusan kita setiap hari. Justeru, Matebook 13 yang ringan dan dilengkapi sistem pemprosesan generasi terkini amat sesuai untuk menyelesaikan beberapa kerja dalam satu masa.

Buat anda yang memerlukan tahap prestasi tingggi untuk sesebuah laptop, Matebook 13 mampu mengendalikan grafik berintegrasi untuk memproses gambar dan mengedit video 4 kali lebih pantas berbanding laptop biasa. Justeru, ini menjadikannya lebih lancar dan dipercayai di kalangan pengguna.

Bayangkan anda kena pindahkan ratusan gambar dan video dari smartphone ke laptopdalam masa yang singkat. Tak gila kalau guna laptop yang lembab? Dengan Matebook 13dan Mate 30 Pro, anda boleh transfer pelbagai data dengan pantas, terima kasih kepada teknologi NFC.

Untuk pengetahuan, Siri Mate 30 juga merupakan smartphone HUAWEI pertama yang menawarkan kolaborasi multi-screen, mirroring dari smartphone ke laptop hanya dengan sau sentuhan. Ini membolehkan anda mengawal phone dan laptop dalam satu masa dengan tetikus serta papan kekunci.

Kalau kerja anda memerlukan korang untuk sentiasa call orang, jadi anda memang perlukan headset Bluetooth yang bagus. Ciri active cancellation noise dan echo pada Freebuds 3 membolehkan anda menjawab panggilan dengan pantas, tanpa gangguan dan dengar suara pemanggil dengan jelas macam diorang ada kat sebelah anda!

Bukan saja ia boleh adapt speaker korang terhadap suasana sekeliling, malah Freebuds 3 mampu mengimbangkan audio untuk kedua-dua belah telinga dengan adanya teknologi transmisi dual-channel synchronous. Malah, earbuds pada Freebuds 3 sangat pantas mengecam percakapan bagi mengakses Smart Assistant dan fungsi hands-free.

Tak cukup dengan itu, HUAWEI turut memperkenalkan WATCH GT 2 yang mempunyai ketahanan bateri cukup lama, reka bentuk eksklusif lagi elegan dan sangat membantu ketika anda menyelesaikan urusan seharian.

Ini kerana, ia disertakan disertakan speaker dan microphone yang kalis air untuk memudahkan anda menjawab panggilan ketika sibuk ke sana sini. Katakanlah anda tergesa-gesa nak ke meeting dan ada panggilan masuk, anda boleh jawab panggilan tu dari WATCH GT 2 je tau! Mudahnya!

Tunggu apa lagi? Jom ke HUAWEI berdekatan dan dapatkan kesemua produk HUAWEI untuk memudahkan urusan kerja harian anda! Layari laman Facebook HUAWEI untuk maklumat lanjut.

Ketahui mengapa anak muda sangat gilakan jam pintar HUAWEI WATCH GT 2 ini. Klik pautan di bawah untuk bacaan lanjut.

Kenapa Anak Muda Gilakan Jam Pintar HUAWEI WATCH GT 2 Ni? Katanya Boleh Play Lagu Lagi!

Rasai Pengalaman Masa Akan Datang Dengan Peranti Terbaru HUAWEI Smart Life!


6 Tip Penjagaan Kereta ‘Basic’ Tetapi Penting Yang Anda Perlu Tahu

Biasa dengar tip 5 + 1? Tip ini dikongsi team Engear dalam video di atas untuk anda yang mempunyai kereta. Tip ini bagus supaya anda sentiasa peka dengan keadaan semasa kereta anda terutamanya bahagian yang paling penting pada kereta iaitu enjin.

Walaupun lebih mudah sebenarnya untuk hantar ke kedai dan minta mereka check sendiri perkara-perkara ini tetapi bagus untuk anda tahu juga perkara basic ini. Tidaklah nanti bengkel tukar benda-benda yang tidak sepatutnya dan anda pun perlu bayar lebih untuk item yang belum perlu ditukar lagi. Lihat video ini dan tag rakan anda yang noob tentang kereta.


3 Tip Ini Bakal Buat Anak Anda Jadi Haji Muda

Alhamdulillah saya dikurniakan rezeki menunaikan haji di usia 23 tahun (2013). Pada ketika itu saya di tahun pertama pengajian ijazah sarjana muda. Bagi membolehkan saya mengerjakan ibadah haji, saya nekad tangguh satu semester.

Saya ke sana bersama abang saya, Nik Ahmad Farhan Nik Muhammad. Dia kini lebih dikenali sebagai Dai Farhan selepas menjuarai program Da’i Pendakwah Millenia Musim Ke-2 (2014), anjuran TV3.

52 hari kami di sana cukup mengajar kami bahawa haji ini perlu dilakukan di usia muda, pada saat fizikal masih kuat.

Tip ini adalah berdasarkan apa yang telah saya lalui bersama abang saya. Buat pengetahuan anda, ibu bapa kami telah mendaftarkan haji untuk kami ketika saya dan abang masih kecil.

Jadi tibalah giliran kami melakukan Rukun Islam ke-5 di saat usia kami mencecah angka 23 dan 24 tahun. Saya kongsikan tip-tip ini kerana sedar ramai yang tidak berpeluang menunaikan haji ketika usia mahasiswa.

Berikut adalah 6 tip ringkas yang membolehkan anda menunaikan haji di usia muda.

Perkara pertama yang perlu dilakukan ialah membuka akaun Tabung Haji dan mendaftar haji dengan mendepositkan ke dalam akaun tersebut sekurang-kurangnya RM1300.

Pendaftaran Haji sangat penting supaya nama anda sudah berada dalam senarai menunggu jemaah haji Malaysia. Setelah itu, anda hanya cuma menunggu panggilan sahaja.

Pada masa sekarang kita harus sedar jarak mendaftar dan tahun haji sangat jauh. Kebanyakannya waktu menunggu mencecah sehingga puluhan tahun.

Jadi ada baiknya mendaftar awal di Tabung Haji. Ia juga satu good advantage jika turut mendaftarkan anak-anak yang masih kecil. Selamat mendaftar!

Anda hendaklah bijak menguruskan kewangan untuk masa depan anda, terutamanya buat ibadah haji anda. Untuk remaja dan belia, anda mesti bijak menguruskan duit dan mengamalkan menabung. Apa sahaja sumber wang yang anda dapat, usahakan menyimpannya untuk tujuan haji.

Dan bagi yang telah berumahtangga, dan bekerja, anda juga perlu bijak untuk mengatur kewangan keluarga anda, supaya duit lebihan dari gaji bulanan, dapat di ‘reserve’ kan, dan disimpan di dalam akaun Tabung Haji.

Sikit-sikit lama-lama jadi bukit, anda boleh sasarkan dalam 1 tahun daftarkan seorang ahli keluarga. Lakukannya sampai semua ahli keluarga ada dalam senarai menunggu ibadah haji.

Kesedaran individu dan keluarga adalah sangat penting. Kita sedar akan wajibnya memenuhi Rukun Islam (bagi yang berkemampuan) sebelum kita pergi menghadap Allah. Bermula dari kesedaran, akan lahirlah usaha.

Keluarga memainkan peranan penting untuk saling mengingati dan mendorong ahli keluarga yang lain untuk menunaikan haji.

Sebagai contoh apa yang telah berlaku kepada saya. Saya dan abang dapat menunaikan haji di usia muda sedikit sebanyak kerana kesedaran kedua ibu bapa kami yang telah mendaftarkan awal anak-anaknya di Tabung Haji.

Kesedaran sangat penting, kerana ia merupakan pintu kepada segala usaha!

Haji ialah ibadah yang praktikal. Tetapi sebelum praktikal, adanya teori yang menjadi tulang belakang praktikal satu-satu ibadah. Tanpa ilmu, jemaah haji tidak mampu untuk mencapai mabrur. Segalanya bermula dari ilmu.

Anda hendaklah memperbanyakkan bacaan buku-buku ilmiah mengenai haji, mengetahui fiqh tentang ibadah haji, membaca kisah-kisah atau pengalaman haji dari mereka-mereka yang pernah menunaikan haji. Ini banyak membantu.

Saya banyak membaca buku-buku berkaitan haji sebelum pergi menunaikan haji menyebabkan saya tidak kekok untuk terus melakukan praktikal ibadah di sana.

Niat dan tekad yang tinggi untuk menyempurnakan rukun kelima dengan sempurna di awal usia. Kemudian, banyakkan berdoa supaya Allah menjemput kita untuk menjadi tetamu-Nya di usia muda.

Haji diusia muda banyak kelebihannya. Berdoalah supaya Allah menghantar surat kiriman dari-Nya ketika kita masih kuat fizikal, mental dan rohani. Fikir nikah muda, tetapi jangan lupa fikir haji muda.

Bagi jemaah haji yang akan berangkat menunaikan haji, anda hendaklah bersiap sedia dengan persediaan mental, fizikal dan emosi.

Haji tidak pernah sesekali sama dengan kembara kita ke Eropah atau ke tempat melancong yang lain. Ibadah haji adalah ibadah yang luar biasa yang memerlukan kekuatan emosi, fizikal dan mental. Bersiap siagalah!

Sebelum mengundurkan diri buat masa ini, inshaAllah saya akan kongsikan di Vocket tentang rahsia dan travelog bagaimana perjalanan haji kami di usia muda memandangkan tidak ramai berpeluang menunaikan haji ketika usia mahasiswa.

Moga artikel ini dapat memberi impak positif kepada anda terutama yang mempunyai anak-anak yang masih kecil. Daftar haji awal, dapat haji di usia muda. InshaAllah.


7 Tip Kalis Cerai Untuk Orang Bujang Menurut Kajian Barat. #6 Terkesima

Orang bujang patut baca ini. Rancang hidup sejak jatuh cinta. Bukan selepas berkahwin!

Statistik perceraian Jabatan Kemajuan Islam Malaysia (JAKIM) bagi 2011 menunjukkan 3 kes perceraian pasangan beragama Islam berlaku di negara ini dalam tempoh satu jam. Ia adalah satu tahap yang membimbangkan.

Pensyarah Undang-Undang Universiti Kebangsaan Malaysia (UKM), Nor Aziah mencadangkan masyarakat melengkapkan diri dengan ilmu agama dan rumah tangga sebelum melangsungkan perkahwinan bagi mengurangkan kes perceraian.

Menurut kajian barat, ada cara atasi risiko cerai atau kaliskan perkahwinan daripada perceraian. Lebih mengejutkan kita perlu menilai dan mempertimbangkan faktor-faktor ini sebelum berkahwin lagi.

1) Wajah penampilan dan sumber pendapatan

Sejujurnya, apakah sebab yang mendorong anda menerima si dia sebagai pasangan hidup? Soalan ini penting kerana ia menjadi asas pembinaan perkahwinan tersebut.

Jika lelaki memilih wanita kerana wajah dan penampilan cantik, mungkin boleh jadi seperti kisah Kak Mah yang sedang viral sewaktu post ini ditulis. Cari wanita lain kerana isteri tak pandai jaga zahir dan batin seperti di awal perkahwinan katanya.

Jika wanita memilih lelaki kerana wang dan statusnya, mungkin boleh jadi bercerai-berai apabila suami hilang kerjaya, jatuh mufilis atau hilang keupayaan gara-gara tidak sanggup bersusah-payah bersama kerana wang yang jadi sebab ikatan perkahwinan sudah tiada.

Menurut kajian barat ini, seseorang akan lebih tinggi potensi cerai jika mementingkan penampilan dan pendapatan pasangan berbanding mereka yang tidak kisah akan kedua-dua perkara tersebut. Ini juga menunjukkan sebenar-benar cinta dan terima seadaanya lebih kukuh perkahwinan berbanding perkahwinan yang menjurus kepada faktor luaran dan materialistik.

2) Tempoh masa sebagai pasangan kekasih

Titik rujukan kajian menunjukkan tinggi risiko perceraian jika tempoh masa sebagai pasangan kekasih kurang dari 1 tahun. Ia disahkan apabila ramai yang bercerai adalah di kalangan mereka yang berkasih selama 1 hingga 2 tahun sahaja.

3) Berbulan madu di awan biru. Heh?

Pasangan yang berkahwin dan berbulan madu selepas itu kurang risiko cerai berbanding pasangan yang tidak pernah berbulan madu. Mungkin tiada kemanisan kenangan di situ? Lalu mudah hilang pertimbangan dalam memutuskan perhubungan yang termeterai atas nama perkahwinan.

Jadikan bulan madu sebagai salah satu agenda perkahwinan. Ia mencipta memori manis di antara dua hati yang menyatu. Dan refresh dengan bulan madu setelah sekian lama berkahwin.

4) Pendapatan isi rumah

Ramai kata cinta tak boleh beri makan dan kebahagiaan. Nampaknya betul apabila kajian menunjukkan semakin rendah pendapatan isi rumah, semakin tinggi risiko perceraian. Ops!

Jangan pilih pasangan kerana wang tetapi adalah penting untuk menilai sebelum berkahwin sama ada lelaki itu mampu atau tidak memberikan kehidupan yang lebih baik buat isterinya berbanding ketika wanita itu bujang. Jika ya, boleh teruskan.

5) Terlibat dengan aktiviti keagamaan

Siapa kata agama tidak penting dalam pemilihan jodoh? Kajian barat ini menunjukkan jelas bahawa orang yang selalu hadiri dan ikuti aktiviti keagamaan akan lebih rendah risiko cerai berbanding mereka yang jarang-jarang terlibat. Golongan belia hari ini ada pendidikan agama tetapi tidak menghayati dan mengamalkannya dalam kehidupan seharian. Jadi tidak pelik ada yang sudah lupa macam mana nak sembahyang.

Asas dalam memilih pasangan hidup (lelaki dan perempuan) telah diperjelaskan dalam sebuah hadis Rasulullah s.a.w daripada Abu Hurairah R.A bahawa Rasulullah s.a.w bersabda yang bermaksud;

“Seseorang wanita itu dikahwini kerana empat perkara, harta kekayaannya, keturunannya, kecantikannya dan agamanya. Maka utamakanlah (dalam pemilihanmu itu) wanita yang kuat beragama, nescaya sejahteralah hidupmu”. (Riwayat Bukhari dan Muslim)

Pastikan kebahagiaan yang diidamkan itu untuk dunia dan akhirat. Maka, carilah ciri-ciri pasangan menurut Islam. Tak rugi pun, malah menguntungkan kehidupan berumah tangga dan anak-anak yang bakal lahir dan dibesarkan dalam kelimahan nikmat Islam.

6) Bilangan jemputan hadirin ke majlis perkahwinan

Rasa ini tidak ada masalah sangat dalam masyarakat kita melainkan kahwin lari atau kahwin senyap-senyap di mana kehadiran jemputan sangat terhad bilangannya. Dalam kajian ini, pasangan yang menjemput lebih ramai hadirin ke majlis perkahwinan akan makin rendah risiko perceraian berbanding pasangan yang tidak melibatkan keluarga dan rakan-rakan. Doa para hadirin hadiah terbaik buat pasangan pengantin.

Maklumkan perkahwinan kepada keluarga dan rakan-rakan. Hadiah doa mereka bernilai buat perkahwinan. Maka, seboleh-bolehnya elakkan berkahwin di sempadan atau kahwin lari kerana seolah-olah seperti perkahwinan itu tidak dimulakan dengan rasa hormat dan tiada rasa malu pada keluarga dan rakan-rakan.

7) Jumlah perbelanjaan majlis perkahwinan

Haaa… Data ini macam bertentangan dengan situasi tadi. Ikut logik makin ramai jemputan akan menyebabkan makin bertambah belanja majlis perkahwinan. Tetapi faktor ini tidak boleh di pandang enteng. Sebab cara mengendalikan majlis itu boleh mengurangkan kos majlis perkahwinan walaupun jemputan ramai. Kos bersamaan dengan penglibatan wang dan jika tak berwang, pastinya pasangan pengantin berhutang untuk menjayakan majlis sehari itu. Bebanan hutang itulah yang bakal menjadi faktor perbalahan dan lebih parah mendorong ke arah perceraian.

Jangan nanti hutang belum habis bayar di bank, perkahwinan dah terputus di tengah jalan. Rugi-rugi.

KESIMPULANNYA, sebelum berkahwin dengan pasangan, pastikan

1) Kahwin bukan kerana penampilan dan pendapatan/kekayaan pasangan. OK?

2) Makin lama kenal, makin boleh terima pasangan seadanya. Lebih memahami gitu.

3) Rancang bulan madu yang akan membangkitkan memori apabila diingatkan kembali. So sweet!

4) Kahwin untuk kehidupan yang lebih baik, bukan sebaliknya. Maka, jadilah realistik ketika menilai pasangan sebelum berkahwin

5) Persiapkan diri dengan agama dan carilah pasangan yang beragama dan mengamalkan agama dalam kehidupannya. Istiqamah yuk!

6) Mulakan perkahwinan dengan cara yang memuliakan perkahwinan itu. Baru awesome!

7)  Jangan jadi hamba hutang seumur hidup hanya kerana raja sehari. Tertekan nanti.

Kunci kebahagiaan dan ketenangan adalah sentiasa mengingati Allah dan membantu agamaNya. Kembali kepada perkara asas iaitu didikan agama dan perbaiki mutu keluarga yang sedia ada dan yang akan dibina, insyaALLAH makmur sejahtera.


5 Tip Atasi Gayat Ini Membolehkan Saya Dapat Tawan Beberapa Puncak Di Asia

Waktu umur belasan tahun dulu saya bukan main berani lagi naik roller coaster di taman tema. Space shot di Genting yang setinggi 185 kaki tu pun saya selamba je naik berkali-kali.

Kawan-kawan yang takut memang akan jadi mangsa untuk saya gelakkan puas-puas. Tapi tak tahulah kenapa, dari setahun ke setahun, saya jadi semakin takut dengan tempat tinggi.

Bukan setakat naik tempat tinggi, pergi snorkeling pun saya gayat kerana nampak dasar laut yang jauh jaraknya dari saya. Mungkin faktor usia, walaupun selang masanya tak adalah banyak mana pun. Atau mungkin padah gelakkan orang.

Masalahnya, saya suka travel dan saya teringin nak pergi hiking. Cemburu tengok gambar-gambar Instagram orang lain yang berdiri megah di puncak gunung yang berlatar belakangkan awan.

Saya bertekad, walau apa cara sekalipun, saya mesti belajar melawan perasaan takut saya.

Fobia pada tempat tinggi (atau nama lainnya acrophobia) ialah sejenis fobia yang biasa dialami oleh ramai orang. Jadi, ingat! Anda tak berseorangan. Seramai satu daripada 20 orang juga mengalami masalah yang sama.

Kalau anda seperti saya, nak pergi hiking tapi takut gayat, berikut adalah antara langkah-langkah yang boleh anda ambil:

Kaji tentang tempat yang anda ingin lawati, dan kenal pasti ciri-ciri keselamatan yang ada. Yakinkan diri anda bahawa ciri-ciri keselamatan tersebut akan mengelakkan anda daripada terjatuh.

Ubah perspektif anda supaya lebih realistik, dan bukan pesimistik, iaitu asyik memikirkan perkara yang buruk-buruk. Perasaan takut adalah permainan minda yang biasanya tak berasas.

Kalau anda trauma kerana pernah terjatuh dari tempat tinggi, cuba tinggalkan kisah silam itu di belakang. Fokus pada realiti sekarang.

Pergi ke mana-mana bangunan bertingkat. Naik ke aras satu dan cuba pandang ke bawah. Bila dah OK, naik ke tingkat dua dan seterusnya.

Kemudian cuba panjat bukit-bukit yang rendah pula, contohnya Bukit Broga di Semenyih atau Bukit Batu Putih di Tanjung Tuan. Pemandangannya pun cantik.

Masalah utama saya kalau pergi hiking ialah ketika nak turun. Masa naik, tak ada masalah, sebab biasanya aktiviti hiking dijalankan pada awal pagi untuk menyaksikan matahari terbit di puncak bukit.

Jadi, semasa naik, hari masih gelap. Tak nampak sekeliling. Lagipun, semasa memanjat, kita fokus memandang ke atas. Tapi bila sampai waktu nak turun, hari sudah cerah, dan kita terpaksa memandang ke bawah.

Pada tika itu mulalah tapak kaki rasa geli-geli dan tanah tempat berpijak rasa macam bergerak. Tiba-tiba perut meragam, rasa nak ke tandas.

Untuk mengatasi masalah ini, tumpukan sepenuh perhatian terhadap setiap langkah anda. Jangan pandang ke tempat lain atau terlalu berfikir tentang paras ketinggian anda sekarang.

Biasanya kalau kita takut atau gementar, nafas dan degupan jantung kita akan menjadi laju. Ataupun mungkin kita terus terlupa nak bernafas.

Kalau anda sedar hal ini berlaku, berhenti sekejap. Duduk dan tarik nafas dalam-dalam. Kawal pernafasan anda (kira 3 hingga 4 saat ketika tarik nafas, dan 3 hingga 4 saat ketika hembus nafas).

Anda akan dapati degupan jantung anda juga akan stabil dan anda akan berasa lebih tenang.

Kafein boleh menyebabkan rasa takut dan gementar jadi lebih teruk. Elakkan makanan yang mengandungi kafein seperti kopi, teh, coklat, minuman tenaga atau makanan yang mempunyai kandungan gula yang tinggi, bagi mengelakkan sugar high.

Pergi bersama teman yang faham dengan masalah anda dan mampu bersabar serta memberi sokongan dari segi mental dan fizikal. Andainya anda tak dapat mengawal perasaan takut di atas sana, sekurang-kurangnya ada seseorang yang boleh memberikan kata-kata semangat atau memimpin anda turun.

Syukur, berkat usaha yang berterusan, saya telah berjaya menawan beberapa puncak bukit dan gunung di sekitar Asia. Antara yang paling saya banggakan ialah Gunung Kinabalu.

Semoga anda juga dapat mencapai impian anda untuk menyaksikan sendiri keindahan alam dari ketinggian ribuan meter dari aras laut.